Austrilia laimi sin ah:A biapi taktak mi ralring pek nak’Zulh lo ah cun tangka 200 liam a si lai – Onlinenungak\nAustrilia laimi sin ah:A biapi taktak mi ralring pek nak’Zulh lo ah cun tangka 200 liam a si lai\nThe Samaritan Foundation Nih Hmur Huh Man Lo In An Phawt Hna’Atu lio Kan umnak Melbourne ah Covic-19 zawtnak a ngeimi zorlei loin karhlei a panh thluahmah. Victoria cozah zong nih a ralai mi 22/2020 in cun Hi zawtnak in pakhat le pakhat zawtnak ichawnhlonak dingah cozah lei le ngandamnak (Health DEPT)lei nih umtu tthtudirning a kan chimh. Atu zong lengchuah tikah hmur le Hnar huh (facemask)loin lengchuah ah cun $ 200 dantat ding ti a si cang.\nHi hmurhuh hmannak zong hin Covic- 19 zawtnak in Kan himnak le zawtnak a karh lonak ding caah Samaritan Fouandation nih Nitlaklei a ummi Kan chin Miphun hawi hna caah hmaihuh(facemask) FREE in phawt Kan I tim.\nHi Facemask hipuanthan ttha mi in tthit mi a si caah suk in hma khawh tthan ding a si. Hmurhuhnak (facemask) Pu Rung Ceu Dawr, TuangZalat Dawr Sunshine ah thaizing zanlei 3pm ah Kan chiah lai I rak I lak cio ding in Kan in thanh hna.\nKan I lawm\nNgun Awr(Mary Zingpa)\nA tang hi nupi pasal kong asi:\nNupa karlak ah i tthennak a chuahpi tu thil hna hi a phun tampi a um kho cu chungah a ruang tambik ah ruahmi kan rak langhter, chungkhar pakhat a dir cang ahcun nupa nun hi a biapi bikmi pakhat a si. Cu tluk a biapi mi cu fawi tuk in kan suasam ttheo tawn, cu caah cun a tanglei hna hi rak rel law, nun cawnnak ah rak hmang ve.\nZuk hmawm/zudin ruang ah:\nLaimi zong hi zuk hmawn, zu dingmi kan tam ngai hna, hi nihhin inn chungkhar ah rem lonak a chuah ter ichungkhar ah buainak fawi te in a chuah tertu a si. Zu na din kuak na zuk, a dangdang rithai sii pawl na tongh tikah an suai kho, an suai hnu ahcun na nupi nakin kha bantuk kha na thim deuh lai. Cutik ah nan innchung khar ah dawtnak a leng ti lai lo, nan si a fak rih lai, na nupi nih nan inn chungkar kha a biapi ah na chiah lo a thei deuhdeuh lai, a lungdongh hnu ahcun i then loin um khawh a si ti lai lo, nan i then hrimhrim lai.\nPhohpian ruang ah:\nNu le va hi an phohpian nak a ruang tampi a um kho, pakhat le khat di i riamh lo ruangah maw, siloah an rak i um lio ah a duh balmi an si lo ruangah maw tiin a um. Na nupi/va nih nungak/tlangval dang a thli tein an ngeih taak ti na theih ahcun a ka duh taktak lo caah a si tiin ruah lo awk a tha lo, na nungak/tlangval he lam nan lenti lio hna an hmuh caan a um lai, cutikah i then cu a poi hrim ah na chia ti lai lo.\nPakhat le khat hmunkhat te umtti lo ruang ah:\nNu le va hmun khat teah a um ti kholo mi an tam ngai tawn, caan tam deuh cu, rian an tuan, zung an kai tibantuk ruangah a asi, cutikah nan sining zong i thlen a fawi te. Hmunkhat te ah rawl ei tti le bia aa ruah kho pengmi nan si lo tikah caan a hung rauh deuh tikah i thennak zong a chuak kho.\nNa nupi/va kha a nun ziaza a chiakha tukmi a si sual ahcun, laimi sining ahcun chungkhat, cingla, le rualchan he an i rem kho lai lo. Cutik ah i thennak bia le na nupi/va an rem lonak lawng te kha na chungkhat pawl sin in na theih lai, cu nih cun nangmah zong na lung an thlen khawh i, i tthen zong a poi ah na chia ti lai lo.\nPakhat le khat di i riamh lonak nihhin thennak a chuahpi kho. Laimi chung ahcun kan um lai ka zum lo, na nupi/va he diriam tein zaan rian (Nu pa sualnak) nan tuan/hman ti khawhlo ahcun kha nih khan nan i dawtnak le nan i pehtlaih ning a derter lai. Mirang nih an timi cu nu le va dawtnak cu nupa sualnak a si tiah an ti, diriam tein nan hman kholo tik ah cu nih cun i thennak a chuahpi kho, kan theih cio bantuk in mirang atam deuh khi cu mah ruang ah an i then tawnnak a si.\nFim thiamnak ah an chanbau ruang ah:\nNa nupi/va kha fim thiamnak lei ah a chanbau ngaimi a si ahcun, kha nih khan nangmah zong na nupi/va kha zeirel lonak, cun na tangah chiah duhnak lungthin an ngeihter khawh. Na nupi/va kha zei i na rel lo i nehsawh thlanglamh phun in na la peng ahcun, Na nupi/va nih a duh ve lai lo, cutikah nan pahnih kar ah dawtnak hri a chat tu an si kho i thennak tlang ah tla lakin an nam lai.\nBia i al lengmang ruang ah:\nKherhlainak an tuahmi ah 56% hi bia i al lengmang ruang an i then ti a si, na nupi/va kha a phunzai tukmi a si i na ngaihthiam peng kholo tikah, cunih cun i thennak a chuakpi tawn. Laimi chung zong ah a um khomi si a um zong um lo kho, nain na nupi/va he rian nan tuan veve, inn chung thilri lei nan i rinh veve, fa le zohkhenh nan i rinh veve than, cu nih cun atu le tu bia i alnak, pakhat le khat i zai hnawhnak a chuak tawn, a donghnak ahcun thinhunnak a chuak i na nupi/va he um tti kha na lawm kho ti lo, cutik ah nuva i tthen zong pawi ah chiah tilo in i tthen a fawite.\nNu le va si cang hnu ah cun dawtnak a biapi tuk ko nain dawtnak nak in theih thiamnak a rak biapi deuh rih, zei caah tiah nuva tampi cu an i tthen hnu zong ah an i daw tuk rih ko nain an i theih thiam khawh ti lo ruangah ah an i tthen tawnnak hi a si.\nThawngpang a dang asi a tang hi:\n1. Sumpai na neihmi a khawldan le a terendan thiam awla na mancan tinten leng suakih vak lawnglawng tum hlah aw.\n2. Pathian țihzahnak thawn tualsung kawhhran ah theitawk ih țanlakdan le pumpekawkdan thiam aw, Bilble kengin\nbiakinn pan fekfo țheu awla thlacam nun khal nei aw.\n3. Na innsang dinhmun theithiam awla thuamhnaw țhațha le ceiawknak mankhung tuk hmang hlah aw.\n4. Khawtlang hrang thil țha tuahtu si zuam awla siatton nikhua tivek ah tlawmngai nun nei in midang hrangih riantu țha le hnemtu țha si dingin zuam aw.\n5. Hnipuan sexy luantuk in khawlak vak kha hrial awla na neihsunte thawn zohmawi dingin thianghlimten thuamaw sawn aw.\n6. Mipa in na taksa an lo tham tikah lole an lo tam tum tikah ralțha zet in kawk ngam awla a sim khal ngam aw.\n7. Zirnak lam ngai thupi awla na theitawkten zuam aw, pumcawmawknak tlak lole sumpai lakluh theinak hrang thiamnak pakhat khat nei tum aw.\n8. Țong sia hrimhrim na kaa ihsin suakter hlah awla zahmawh thu le midang ih țhatlonak lam sal lo dingin supawktheinak nei aw.\n(Part – 1 a siar duhtu hrang\nPhoto Credit: Zing Dawt Cer Chin\nTheih ternak:Hi kong hi ni zeimawzat a luan caang nain tutan ah minak pawl nih an rak tharchuah tthan,An chim theo mi cu Joe Biden hi minung thledang nak a neimi asi kan caah president tha ngaingai asi tun lai lo tiah tu ah a rak lar ngaingai.Cu ruangah cun kan van taar e tthannak asi, A relcia le a theih cia mi zong kan um cang nain a rel rihlo le a theih rihlo kan um sual pinpang ahcun thawngpang ttha asi ko.\nMah ruangah Biden cu miphun thleidanak a ngeimi racist a si tiah tuchun ah media kip nih faak ngai in soisel a tong. Joe Biden cu a biachim mi a chuah sual ruangah tuchun lila ah nawlnak bia chim than. Minak cheukhat zong nih faak ngai in an soisel ve. Joe Biden nih kanmah tein zalong tein thimnak nawl kan ngeimi hi a hngal lo maw? kan duh le kan vote lai, duh lo le vote lo a si ko, amah nih i thimnak nawl kan ngeih mi ah a kan tlangtlak ding a si lo” tiah an ti.\nA tang lei hi USA zawtnak kong asi:\nUS Ram Ah Covid-19 Zawtnak Ngei Minung 67,000 An Hmuh HnaJuly 17, 2020 admin’US ram ah cun Covid-19 zawtnak ngei an karh thluahmah rih ko. That lei a panh kho hrim lo. Nithum ni ah khan US ram ah Covid-19 ngei an hmuh thar mi hna hi minung 67,632 bak an si.\nNi 10 chung ah khan nifatin te Covid-19 zawtnak ngei an hmuh thar mi hna hi 55,000-65,000 karlak an si. Texas le Oklahoma State ah cun Covid-19 zawtnak ngei an karh ngai. Texas State i Covid-19 zawtnak ngei thar mi hna hi minung 10,791 an si i minung 110 nih an thih pi.\nOklahoma zong ah Covid-19 zawtnak ngei an hmuh thar mi hi minung 1,075 an si i, a thi mi hi minung 47 an si. State dang zong ah zual lei a panh ngai ti asi.\nVawlei cung ah Covid-19 zawtnak ngei an hmuh mi dihlak hi minung 1,37,14,771 an si cang i a thimi dihlak hi minung 5,87,231 an si\nUS President Donald Trump nih cawnni hnih ni ah khan China President Xi Jinping he hrimhrim kan i chawn lo. I chawnbiaknak caan kan ngei zong ka zum lo, a mah chawnh hrimhrim hi a timh in ka tim lo, tiah White House ah reporter pawl hmai ah a chim.\nCoronavirus a rak chuahnak kong ah a thinhunnak a van chim colh i, “Hithil hi a fiang cia bak a si. China nih vawleipi lak ah Coronavirus an thuh tihi thil fiang cia cu a si. Coronavirus kong hi vawleipi hmai ah an thuh peng. An duh ahcun coronavirus hi an dihter khawh.\nVawleicung pumpi ah chuak lo dingin an tuah khawh tuk,” tiah President Trump nih China a phomh hna. Cun, President Trump nih The World Health Organization lak ah a thinhunnak a hun peh than colh. “The World Health Organization hi China nih a duh duh in a tuah khawhmi China Uico te an si,” tiah a ti hna.\nA tang hi nu kong he a pehtlai mi asi:\nNu hna nih thla fatin an ngeihmi thiratnak hi a sawhsawh in a ruatmi kan tampi. Sinain hi kong ah ningzak le zeirel loin um hrimhrim ding a silo. Mah thlafatin a rami thii color nih kan ngandamnak a langh ter. Nu cheukhat cu thiratnak kongkau hal tikah ningzah a hmangmi an tampi. Cucu ningzah ding a si lo.\nThil asining tein chimphuan khawh tu kha aṭha bik. Vawleicung ngandamnak lei thiamsang hna nih research an tuah i, nu thii color nih zei bantuk ngandamnak na ngeih ti a langh ter tiah an chim. Cu hna cu a tanghlei ah ka vun langh ter lai.\nPink Color (Reddish-pink): Na thii a rat lio i Pink color bantuk a um si ah cun na nu hang (Female Hormones) a tlawm tuk ti kha a langhter. Thla fatin hi Pink bantuk color lemang a si ah cun Dorctor sin ah naa zohter ah a ṭha bikmi a si. Caan sau a rauh ah cun nau ngeih khawh lonak ti bantuk tiang a chuahpi khawh caah na caah ṭihnung a si.\nThiifil (Bright Red): Na thii color kha na vun zoh i a sen tuk silo in a fil pah si ah cun eidin lei ah na chanbau ti a langhter. Cun nau-inn lei ah na thazaang a der tinak zong a si fawn. Mah bantuk thii color a rat si ahcun ralrin ngai na herh. Si nain thinphan ding cu a si tuklo.\nA rianrannak in sibawi sin ah naa zohter ahcun caan sau raulo in an thlopbul khawh mi a si ko. Theihding pakhat bel cu hi bantuk color in ni 7 silo le 8 tiang peh thliahmah in a rat si ah cun, cucu thinphan ngai ding cu a si. Cu caah daithlang in um hrimhrim hlah.\nCoffee Color (brown): Hi coffee color bantuk le brown lei a panhmi color in na thii rat si ahcun na thii a chuak kholo mi pawl kha caan saupi na nau-inn chungah an taan caah a si. A fawinak chim ah cun thii-lak mi kha a siko. Cu caah na thii rat lio ah a thlum-aal deuh kha na thii duhdim tein a rat khawhnak ding caah tam deuh in ei piak i zuam. Hi bantuk hi cu thinphan ding cu a um lo tiah ti a si.\nAsenduk (Deep Burgundy): Na thii rat i a senduk tuk a si ah cun na nu hang (Female hormones) kha normal nak in a tam deuh caah a si ti kha theih ding a si. Cucu chiatlei nak in ṭhatnak lei deuh a si ko caah thinphan ding a si lemlo. Hi lio caan ah hin nau ngeih a fawibik caan zong a si tiah thiamsang hna nih an chim fawn.\nNormal Red: Normal Red color in na thii a rat ah cun zei hmanh thinphan ding na ngei lo. Cu nih a chim duhnak cu mi ngandam na si kha a si ko.\nNu tamdeuh 70% nih hin mah thii color hi an ngeih mi a si. Cu caah na thii a rat tikah na thii color kha ṭha tein zoh law, a cunglei ka langhter ning bantuk a si sual ah cun, a rianrannak in Doctor sin maw sii-inn ahmaw kal colh i zuam. Cu cu na caah kilvennak ṭhabik zong a si. Ref: Health.com\nPresident Trump Nih President A Tuan Hnu Ah Zeitluk In Dah US Politics A Thurhnomh Vun Zoh Tuah\nR.I.P : A Poi Tuk E Salai Cung Dawt US Cem Cu Meithal Kah Nak In A Nun Nak Liam\nTii Chung I Nga Tleih Zulh A Huam Hna Lo Ruang Bak Ah Kum 13 Te Long A Si Rih Mi Hngachia Cu Fak Taktak Le Diriam Raktak In A Vuak Ko A Vuak Ning Cu Tih A Nung Hringhran (+Video)\nThantlang Le Hakha Hrawnghrang I Hi Bantuk Thil A Chuah Lengmang Mi Hi Cu A Poi Hringhran Ko Mu


UK Prime Minister Boris Johnson Nih National Lockdown Caan Cu Sauh Ding In A Chim Cang Hna – Chin World News Evening\nUK PM Boris Johnson cu a zawtnak in ai ning deuh tiah an thanh. PM Johnson nih nizan cacawn nilini 9 April 2020 ah a rian ttuanhawi hna sin ah lockdown hi zarh zeimawzat chung cu sauh rih ding in timhtuahnak ngeih chung ding in a chimh hna. PM Johnson hi kan hnulei zarhhnih a luan ciami ah khan Covid-19 positive a si ti theih a si cang ko nain a rian cu pehtlai in a ttuan peng tthiam ko rih.\nJohnson office lei nih an chimmi cu cacawn nilini zanlei ah khan felfai te in le a hlei in zoh a sinak hmun cun chuahpi a si cang tiah an chim. Johnson hi cacawn nikhatni ah a zawtnak a zualdeuh ti a si hnu in St. Thomas’ Hospital ICU ah a tu tiang hi chiah a si ko rih. An chim chih rihmi cu Johnson hi a ruannak le a thinlung hna cu a damlio bantuk bak a si ko rih ti a si. A mipum in meeting caan le thildang ah ai tel khawhlo caah Johnson aiawh in Foreign Secretary Dominic Raab hi a dirmi a si.\nA cozah nih an thanhning in ramchung ah coronavirus in a thimi hi minung 8000 hrawng an phan cang. Cacawn nilini ah khan thawng an thanh tthanmi ah cun minung 881 an i chap ti a si. Cacawn nithumni ah khan minung 938 bak an rak phan. A zorlei cu an panh ti a lang. UK ramchung ah zawtnak a ngeimi dihlak theih khawhtawk hi 65,077 an si i a thi cangmi hi 7,978 an si. Cu lio ah a dam tthan cangmi hi minung 135 lawng an si rih. Italy ah a thimi an tambik lio caan ah hin 969 an phan i cucu March 27 ah khan a si. Spain hi a thimi an tambik lio caan ah 950 an si ve i cucu April 2 ah khan a si ve. Ref: ABC News\nMyanmar Ah Covid-19 In A Dammi An Um Ti Thawng Theih Cu Tha A Nuam Ngaingai


AMAK TUK, DONALD TRUMP ATLING TTHAN LAI, VANCUNG MI NIH AN KULH – The Chinlung Post\nTutan thilcang cu khuaruahhar taktak asi ko, Pathian nih US thimnak vote result konghe pehtlaiin a zanmang ah hmuhsaknak atuah mi asi. Hihi tulio ahcun alar taktak mi ah a cang. Pathian nih India nu pakhat a simi Shruthika Priscilla cu a zanmang ah hmuhsaknak vission pakhat a pek. Cu thil a hmuhsak mi cu vawlei cung hruaitu timi cauk pakhat a hmuhsak.\nHi konghe pehtlai in amah nih a chimmi cu keimah cu US ramkheel konglam atheimi zong ka si lo. Culawng siloin Donald Trump a sining siseh US ram sining a umtu ning vialte zong hi ka ruah balmi asi lo. Sihmanhsehlaw ruah lopi in Pathian nih US thimnak kong vision a ka pek ve, Pathian nih hin aliamcia caan zong ah hmuhsaknak aka pek tawn ko nain atutan hi cu abiapi ngaingai mi aka hmuhsak tiah a chim.\nPathian nih vision athar aka pek tthan. Pathian salttha asimi hna le Vancung mi hna nih Dpnald Trump hi an dirpi cang. Cucaah Donald Trump hi teinak ahmu dingmi cu asi. Hi konghi minung tampi a video hi share an tuah cangmi asi. Sihmanhsehlaw tthenkhat nih cun an zum kho lo. Nain tthenkhat cun a zummi an um ve. Tlamtling tein video vun zoh cio uh. Atang bik ah video kan chiah.\nRelchih: Raltha Tein Sehtan Dohti Ve Hna Usih. Nihin chunah khuaza ka ruat, zei hidah biatak cu a si hnga ka ti. Nihin vulei pi nih an cuanhmi USA ithimnakah aum bal lomi ti ko usih, a rak um cang ko lai, nain hi bantuk taktak , Zohdawhlo, lih hrawkhrawl le sehtan lungput,fiar hmangmi lungthin a ngeimi hi kan sinah aumve tikah dohti kan herh.\nTihlah usi. Azalo kan ngol lailo, kanthonh lai i, an tluk hnu zongah vuikhat ka nolh rih lai, a thihhnu zongah vuikhat kan nolh rih lai. Anphumhnu zongah vuikhat kan nawlhrih hna lai. Pathian nih thluachuah an pe hna seh. Teinak cungah kan dir lai, zumhnak cungah hmai kan nawr lai. JTZT.\nVIDEO ZOH A DUHMI NIH PATHIAN NIH KA CHIMH TIAH ATIMI CU hika hi voikhat in hmehpiak law video na zoh kawh lai


Religion&Politics ll Kumtin Update Ai Tuah Pengmi Apple Le Update tuah Lo Mi Nokia Phone Company. – Chin Model\nHomeUncategorizedReligion&Politics ll Kumtin Update Ai Tuah Pengmi Apple Le Update tuah Lo Mi Nokia Phone Company.\nKan Miphun hna nih kan i buaipi lengmang mi Biaknak le Politics kongah kan lungput le khua cuanhning hna hi Apple le Nokia Phone company hna nih an kan fianter deuh ngai men kho.\nKan Pafim hna pahnih Albert le Gandhi nih an rak chim mi bia cu, “Biaknak nih politics lei ah zeihmanh a tuah a herh lo tiah a chim mi hna cu biaknak phung ti mi hi zei a si sat an hngalh lo caah asi” tiah Gandhi nih a chim bal.\n“Biaknak loin fimnak le hngalhnak cu a ke bei.Science lei Fimnak le hngalhnak loin Biaknak cu a mitcaw ” tiah Albert Einsten nih cun a chim ve.\nCucaah Biaknak le politics kong tibantuk ah kan hmuhning le ruahning, kan hngalhnak le nitin kan i nunpi rih ning te hna hi update kan i tuah pah lengmang ve a hau. Ruahnak hlun le nunning hlun rumro kha i tlaih in i nunpi peng ding a si lo.\nCubantukin update a hmang lo mi cu Phone chuak hmasa bik a si ko nain rang ngai in hi vawlei pi kalning a dawi lo i update a tuah lo ruangah kumtin update a tuah peng mi Apple le Samsung te pawl bantuk si loin zeiruangah dah ka tlak, zei palhnakdah ka tuah tiah ngaihchia ngaiin a business a tla mi Nokia phone company bantuk dirhmun ah kan dir ve zungzal kho.\nChan ai mer ning hi a rang tuk caah Nokia company nih zei karlak ahdah ka tlak ti hmanh ai rak hngal manh lo. Biaknak le politics kongah kan i update lo i Laitlang i kan rak hmuhning, pomning, nunpinin le ruahning te lawngin kan doctrine hna kan i tlaih peng rih ko ahcun Nokia bang kan tlaknak sangtuk cang tinak asi ko hnga.\nNote: Nokia phone te kha India kan um lio hrawngah kan rak hman hmasa mi te a rak si.Hi an tawn mi tuanbia hi cu fimchimtu taktak ah ka hmuh mi asi.Credit-Al Bik Lian Zathang\nR.I.P Melbourne Nitlak: Ngaihchiatnak Thawngpang


Zeitin Dah Chantiluan Kan Dawi? – THE CHINLAND POST\nZeitin Dah Chantiluan Kan Dawi?\nLian Cung (Sopum), Chin Digest Vol2, No.2| Ni khat hnu ni khat, seh thilri lei fimthiamnak a ṭhanning a san chin lengmang tik ah nihin kan vawleipi cu globalization village (vawlei khuapi) tiah auh a si cu kan hngalh dih cio. Information Technology Age (IT chan) i kan um tik ah, chantiluan kalning le ṭhanning hngalhthiam awk a har tuk. Mah nih cun chawlehthalnak, zatlaang nunphung, kokek sining le biaknak tiang in a pilpi chih hna. Cutin, nitlaklei ram pawl nunphung le sining hmunkip i a karh tik ah, mi kip nih an nunning cawn le zulh a fawi ngaingai. Hihi, nitlaklei ram pawl nih an ram kauhnak caah an hmanrua zong a si kho men. Ramkauh timi cu hriamnam lawng in ral doh i ram kauh khi a si thlu lem lo! Nunphung lei ramlaak kan ti hnga maw? Atulio kan ram mizapi nunning kan zoh tik ah a ṭhatnak le a chiatnak he nunphung le sining thlennak tampi kan hmuh.\nKan ram, kan peng, kan khua ah a hung lutmi miphun dang nunphung nih hmailei ah bochan dingmi mino tampi thinlung a thlen chih ve. Mi nawl cawn lo dingmi kan i cawn, kilven dingmi kan nunphung huamsam tein kan thlau. Mi nawl cawn, zaruh teuh kan rak ti maw kha. A poi ngaimi cu, theih ko bu in thei lo bantuk tein chantiluan chung ah kan pil thluahmah. Chantiluan chungah kan pil kan i hngalh lomi zong a poi tuk fawn.\nKan thilhruk-eihning le ṭamhmoihning: Laimi kan poi ngainak pakhat cu miphun lian le ngan deuh pawl nunphung nih a kan dolh fawi ngaimi hi a si! Tahchunhnak ah, Korea film kan zoh tik ah, an thil hruk-eihning le ṭamhmoihning nih fawi tuk in kan lungthin a chilh sual maw? Nitlaklei pumpululh chuih puai (premier league) kan zoh tik ah, an sam mehning nih kan lungthin a la colh maw? Mi nawl cawn lo ding ka ti duhnak a si lo; asinain, ramdangmi nih seh thilri hmang in an i ṭamhmoihmi (plastic surgery) le an ram cozah uknak ṭhami tang an nunphung bantuk in, kan umnak hmun ahhin teh aa tlak hnga maw, ti kha ruahchih a herh.\nBiakinn kan kal tik ah nitlaklei ram thil hruk-eihning le sexy (taksa laang in thil hruk) tuk in kan umkal sual maw? Pumh kal dingmi hna, nightclub kal dingmi kan lo sual hnga maw? 1998 kum ah, Tahan kan rak peem i, tangriat ka rak kai. Mizo le Kawl holh cu rak thiam rih hlah kaw, hawikomh awk ka rak thei lo. Kan sianginn khan chung ah Lai zaal aa beimi minung pahnih ka hmuh hna i, Laimi bak an si lai ka ti. Asinain, Mizo holh in an i chawnh tik ah, ka kom ngam hna lo. Nikhat cu, “Laimi nan si maw?” tiah ka hal hna i, “kan si ko an ti”. Lai zaal i bei hna hlah sehlaw, miphun dang ah ka ruah hna lai. Kan Lai thilthuam hi zahpi hlah usih. Laimi lak zong ah miphun dang holh nih kan hip tuk hlah seh. Miphun dang holh thiam le hman a ṭha tuk ko nain, a hmannak hmun le a caan zoh thiam a herh.\nNungak le tlangval hawikomhning. Lai miphun cu inn zakhat maw zahnih hrawng umnak khuate in a ṭhanglianmi kan si hna. Chungkhar khat bantuk in khua kan saṭi i, khualu in khuataw tiang kan i thei dih. Nungak le tlangval i hawikomhnak zong ah miphun dang nih an ngeih lem lomi, mahle innlo chung ah kan i lengkai. Hmunkhat ah lo kan kalṭi, tiva kan kalṭi, thingthei kan hrawngṭi tawn hna. Asinain, nihin ah cun chantiluan nih huamsam tein a khuh chih lengmang ve cang.\nKan ram cozah uknak ṭhalo le sifah ruang ah, Laimi tampi cu vawlei ramkip ah phanh a si. Hlan chan bantuk in chungkhar tling tein hmunkhat ah um a fawi ti lo. Nulepa nih chungkhar pawcawmnak caah fale ramdang kalter cio a si. Mino pawl nih nu le pa um lonak hmun an phanh tik ah zalonnak an hung ngei. Zalonnak nih ralṭhatnak a van chuahpi tik ah nungak le tlangval i hawikomhning zong ah mi nawl kan i cawn. Ṭhit-umh hlan ah nu le va bantuk in (living together) kan i hawikom cang hna. Mah zong cu sual ah kan rel lem ti lo. Ngeihkhat ṭhit-umhnak (same-sex marriage) zong hi kan hrial bak lai ti awk a tha lo! Valentine Day hmanning zong ah, pangpar pek le lenṭi lawng si loin, taksa tiang in i pumpek a si. Thilhruk-eihning lawng si loin umtu le ṭhuttoning tiang in kan vaivaun cang.\nCaan kan hmanning: Miphun a ṭhangcho le a ṭhangcho lomi kan i dannak bik pakhat cu caan kan hmanning ah a si. Laimi cu cozah zung le company ah rianṭuanmi si loin, lo thlawh in paw aa cawmmi kan si tik ah kanmah le siaremning in caan a hmangmi kan tam. A bik in, kan caan tam deuh cu bianuam saihnak, biasawng tlorhnak, ram vaihnak le tiva kalnak tibantuk ah kan hman tawn i, thil pipa le a herhmi rian le a biapimi khuaruahnak caah caan tam kan pe kho lo. Cucaah, miphun dang le ramdang i rianṭuan tik ah, a caan hmaan tein rianṭuan kan i harh ngai tawn.\nNihin seh thilri lei a hung ṭhan tuk tik ah, mi kip nih phone kan i tlaih khawh cang. Kan i tlaihmi phone chung ah muicawl phunkip, hmanthlak phunphun, thawngpang, games le thil phun tampi an um. Website hmang in, zoh lo dingmi thil kan zoh, a herh lomi thawngpang kan rel i ngakchia bang khin game kan i celh. Cun, hawile he g-tlak, viber, facebook tibantuk khin kan i zi. Biakinn chung le office zong ah phone kan dehnak ah zeite kan thei ti lo. Chungkhar zong ah hmunkhat biaruahnak, rawleiṭinak le thlacamṭinak caan ngeih a har cang. Caan hi a biapi tukmi a si caah, mifim nih cun an ngeihmi caan hi sullam ngei tein thil ṭha tuahnak ah hman khawh an i zuam. Cucaah ṭha tein caan hman kan thiam lo ahcun kan rianṭuannak ah hlawhtlinnak ngeih a har ngai. Caan cu khon awk le chiah awk a ṭhat lo caah, sullam ngei tein hman thiam a biapi tuk.\nPathian kan thangthat le biakning: Pathian kan biakning le thangṭhatning zong ah chanthar pumhnak program kalning a dawizia kan thiam a herh. Hlan chan rak i pumhning lawng kan hman peng ahcun, nihin mino tampi caah cun mit lawng a ku men hnga. Sihmanhsehlaw, miphun dang nih Pathian an thangṭhatning kha uar tuk in, an nawl kan i cawn sual maw? Mah pumpak nunnak ah a um lem lomi, aukhuan tuk, thlarau ngaimi bantuk le, Halleluijah ti phun khin bia phunkip chim tuk khi mizapi hmai ah kan uar tuk sual maw? Pathian nih a herh a ti ahcun, kan tlukrilh awk zong a si ko i, Thlarau hruaining in kan cawlcangh a herh hnga.\nPathian kan thangṭhat tik ah mi nawl i cawn sawhsawh nak in kan lungthin taktak he Pathian a thangṭhatmi kan si a herh. Nihin, Pathian thawngṭha kan chimning le kan kal duhnak hmun zong hi aa dang ngai cang. Ramdang phan kho lomi pastor le rianṭuantu pawl cu santlai lomi phun ah hmuh deuh kan si. Pathian thangṭhatnak hla kan sakmi zong ah vawlei lei hla-aw le style (rock, hip-hop hla phun) deuh kan uar. Minung kan i dawtnak zong hi a deu chin lengmang. Chung le khat nakin mirum le mirum i dawt deuh a si cang. Midang thangṭhatning le biakning i cawn awk a si ko nain, mi nawlcawn rumro uar tuk hlah usih!\nNihin vawlei kan zoh tik ah thil thar ni khat hnu ni khat a chuak chin lengmang. Thiamnak le hngalhnak a phunphun in a karh chin thluahmah. Hi bantuk chan ah a ṭhang cuahmahmi, a bik in mino hna nih kum zeimawzat a luanciami thil sining le nunphung kha mitthlam zong in an suai thiam tuk ti lo. Cucaah, chantiluan hoih in umto le cawlcangh thiam hi a herh taktak. Kannih Laimi, Khrihfa aa timi nih teh, zeitin dah chantiluan kan dawi lai?\nNext A Minthang Ngai Nain A Sifakmi Rih Tidil


US Indianapolis Chin Mino Pawl Cu Lungrawk Taktak An Si Cang An Pial Cikcek Ko Hih A Poi Kho Taktak – Bawipa Tlang\nUS Indianapolis Chin Mino Pawl Cu Lungrawk Taktak An Si Cang An Pial Cikcek Ko Hih A Poi Kho Taktak\nIndianapolis Chin Mino Kong Khawi van ṭial ve tuah ning. Ram hi micheu nih cun mipem ram an ti. Ti phu si. Wikipedia nih an langhter ning ahcun US i a pemmi hi ram 109 in an si. Mexico (11 million), India (2.4 mil), China (2.1 mil), Philippine (1.9 mil), El Salvador (1.3 mil), le Vietnam (1.3 mil) hi tamcem a pemmi ram an si. Burma ram in a pemmi hi ting khat le cheu deng (142,494) kan si i a tamcem 47 nak a si ve. Hi chungah Chinmi cu thong 50 renglo hrawng cu kan si ve lai.\nUS i an pemka cio ah hin miphun dang; Mexico, Vietnam, le Philippine tbt. pawl zong hi an rak buai tuk ve cio ko rua. An mino pawl hi misual (gang) bu ah an lut hna i nulepa hi awlokchong in an rak umter ve hna tiah kan rianṭuanpi hawi Spanish nu nih a ka chimh. Nain, US mipem lakah hin Korea le India tbt. miphun hna cu hi bantuk buainak phun; inn bauh i thil firpiak ti le mi hrokhrol bu (gang) i luh ti phun hi an hmang ve lem hoi loh. Mipem cio cio ziah ai dan hnga ti ruah tikah. A tawinak i ṭial ahcun, harnak le sifah buin US i a pemmi miphun pawl deuh nih acung i kan langhtermi buainak phun hi an rak ton ciomi cu a si ko rua.\nZeitin dah mipem ngakchia/mino pawl hi hrokhrol hram an i thawk i mi hrokhrol bu (gang) tiang an luhnak a ruang si ti hlathlai tikah a phunphun puh ding a um. Pakhatnak ah, Sianginn le khuachung tbt. i an tlonlennak hmun ah mi dang nih nehsawh le tihraam (bully) an ton tawn ruang ah hawi i sawm in bu dirh ve i siloah mi hrokhrol bu sinah itel in duhsah in sualnak khur i pil thai hi mi tampi nih an tonmi si.\nPahnihnah ah, mipem hi phakka ahcun a buin hmunkhat ah um ṭi deuh a si tawn. Fale zong hi nulepa rianṭuan kar ah a bu buin an tlongleng ṭi hna i hmunkhat i an tlonlen ṭi tamtuk tikah duhsah in kuak zuk, zudin le thil sual dang dang tuah an i hrawt hna i kum 2, 3 hnu ahcun nulepa nih kham khawh ti lo ding tiang dirhmun ah ai chuahmi an um hna.\nAthumnak ah, mi hrokhrol (gangsters) pawl hi an sin i mi dang sawm le luhter hi an rian biapi cem pakhat a si. Hawi an sawm hna tikah a cheu cu alak in riitsi an pek hna i an leemter hmasa hna. A cheu cu tharum he an tlirhkhawnh hna, an vuak hna i an luhter chih hna ti a si. Nungak dauter tehna in an lemsoi hna ti si. Palinak ah, Chungkhar a buai tukmi le nuva ai ṭhenmi hna fale hi an ngaihchiat le lungrawh tuk ruang ah inn ah um duh lo in a vakvai i mi hrokhrol sinah ai fon thaimi hi an tampi ti a si fawn.\nA ruang dang tampi a um tung rih lai. Hi vial hi si ko seh law. Acung i phun li (4) kan langhter mi hi atu lio vawlei kil li deng tiang a thang mi Indy Chin sahngar rual pawl sining ai thawknak cem zong a si ve ko rua ti hi pheh awk ṭha lo a si. A buin apartment ah umpi mi fale, zan ah rianṭuan tak i an mah lawng umter pengmi fale, chungkhar a buai tuk i nuva ai ṭhenmi fale, le abu buin a tlongleng ṭi tukmi ngakchia pawl hi nulepa nih daithlanh hna lo ding a herh khun zia hi acung i kan langhtermi thil nih a fianter ngaimi a si ti hi van chim chap ka duh.\nA donghnak i langhter ka duhmi cu hmanthlak ka tar chihmi pa kong hi si. Kum 2014 ah khan “Darion Harris” timi pa nih hin meithal dawr a bauh i meithal a rak fir ve. Dawr ngeitu zong meithal in a rak kah. Duhsah in an hlat i a hnu ah an tlaih khawh. Kan hnu thla July ah khan biaceih zung ah an chuahpi i kum 30 chung thong thlak dingin bia an khiahpiak. Meithal dawr bauh i meithal fir le meithal he mi thlirhkhonh le thil chuh tbt. pawl hi sual lian taktak (federal crime) bak a si caah hi bantuk sualnak a tuahmi pawl hi an luatter hrimhrim hna lo ti hi sahngar rual pawl nih hin hngal hna seh law ṭha hnga.\nIndianapolis Whiteland sang i meithal dawr a bauhmi le meithal zun 33 a firtu hna zong minung 4 cu an tlaih khawh cang hna tiah ṭuanvo ngeitu sinin theih a si. Atulio zei tuak lo kan mi pialsual pawl hi hiti ningte i an cawlcangh peng rih ahcun nunchung khirh awk ṭha ti lo le thlen awk ṭha ti lomi sining an i khih thai telai ti hi a fiang. An caah ngaihchia ngai khi a si. Kum 18 tlin rih lo ruang ah thongthlak thai rih lomi le tlaih rih lomi an si caah kan zalong/luat peng lai ti hi an i ruah sual cikcek telai.\nHi bantuk a pialsual cangmi fale/mino pawl ziaza thlenter ding hi cu thil fawi cu a si ti lai lo. A si kho dingmi tu cu, hmun dang i umternak ding nulepa nih tuaktanpiak ding. Asiloah, nulepa zong nih hmun dang ah ṭhialpi ko ding. A herh ahcun, Kawlram i tlunternak ding hmanh tuaktanpiak deuh ding an si ko. Cu ti lo ahcun, hi sualnak khur in chuahter khawhnak ding lam hi a um lo tluk a si ko ti hi caṭialtu pa biafunnak cu a si. Credit: The Chin Voice\nNote: The Chin Voice Page hi like le follow in thazaang pe cio hna usih!\nKhah! Mizo Pawl Nih Van Hlei Sung An Uar Kho Taktak Mizo Hla Dawh Taktak A Sak Piak Hna


Thantlang peng Lungler kah doh nak kong he pehtlai in ralhrang nih an hman mi jet fighter kong ah fiangter nak tuah a si – Lai Lungrawn Post\nThantlang peng Lungler kah doh nak kong he pehtlai in ralhrang nih an hman mi jet fighter kong ah fiangter nak tuah a si\nTu ni Lungler i a hman mi Jet fighter konglam theih khawh tawk Mah hi Jet hi tuni an hman mi kha si dawh a si. Chengdu J-7 le F-7 tiah timi a si. Russia nih China company a bawmh chom hnu ah China min hmang in ser mi a si. Hi nak chia deuh muisam ai khat nawn mi phun 2 an um rih. Cun hi nak ttha deuh Russia sin in a cawk mi Mig 29 le SU30 an um ve.\nHi kong ka ttial tikah tthihphaihnak caah siloin a kan kap tu vanlawng umtuning theih khawhnak caah a si. Cu kan theihnak nih cun zei ti tal i runvennak caah a tthahnem hnga maw ti ruahchannak he langhter mi a si ti kha rak theithiam ding ah kan nawl duh hna. Palh sualnak a um kho mi cungah ngaihthiam kan hal hna laknak suimalam .\nPDF le CNA nih ralhrang ceilak an thah than hna uar an um bak cang


Thawngtha taktak PDF nih ralhrang pawl ceilak an thah hna hlei ah um awk tha lo in an tuah hna – Lai Lungrawn Post\nThawngtha taktak PDF nih ralhrang pawl ceilak an thah hna hlei ah um awk tha lo in an tuah hna\nPalay PDF le rallokap nihnih chungah kahdohnak voi 2 a um rallokap lei in minung 8 an thi minung 4 hliam Sagaing ramthen,Palay peng chungah rallokap hna le Palay PPDF hna kar ah August 30 le 31 ah kahdohnak voihnih a um i rallokap lei in minung 8 an thi i minung 2 an i hliam tiah thawng theih a si.\nAugust 31 nizaan zaanlei suimilam 2:00 pm hrawng ah Palay peng Thaungyin khua le Zaretthaw khua kar ah HmanThaw Pin ah kahdohnak a chuak i rallokap minung 1 a thi i minung 4 an hliam hna i puan in an tom hna i an put hna tiah PPDF lei in minung 2 an phei le an keng ah hliam an tuar phan ding cu a um lo tiah Palay mipi veng tu ralkap sin in theih a si.\nAugust 30 ah Palay peng A Thetyuamah thlanglei ah rallokap he kahdohnak ah PPDF nih ruah lo piin an kah hna i rallokap lei in minung 7 an thih caah a pawngkam ummi Chan Thar Aung khua cu mei in an khangh tiah PPDF cathanh ningin theih a si.\nAugust thla chungah Palay kahdohnak ah rallokap lei in minung 43 an thi i PPDF lei in minung 2 an nunnak a liam tiah PPDF nih an chim the chin post.\nThawngdang September 11 le 12 cu a biapi taktak mi Kawl ralkap he ralpi i tuknak a chuak lai. Cu caah mipi hna biatak tein cawlcangh a hau cang lai tiah NUG nih thawngthanhnak an tuah.\nSeptember 11 le 12 cu a voi 76 nak UN General meeting pi a si lai. Vawlei cung ramkip in hruaitu ram ai awh pawl meeting an tuah cang lai.\nCu UN meeting pi ahcun Kawlram ai awh caah ho dah UN palai a si lai timi thimnak tuah a si lai. Kawl ralkap nih Myanmar UN palai an thlah ve. NUG nih Myanmar UN palai caah U Kyaw Meo Tun cu thlah a si ve.\nVawlei cung ram cio in hruaitu hna nih UN le Myanmar pehtlaihnak caah Kawl ralkap thlah mi maw an thim lai NUG thlah mi dah an thim lai timi hi a biapi taktak mi a si. Kawl ralkap ca zong ah a biapi i NUG ca zong ah a biapi tuk mi a si.\nUN meeting pi ah Kawlram le UN he pehtlaihnak kar ah NUG nih thlah mi U Kyaw Meo Tun an thim khawhnak hnga vawlei cung ramkip ah a ummi Kawlram mi hna le ramchung ah a ummi mipi hna nih Aungki rang i hruk in ralkap uknak duh lonak langhternak le UN palai caah U Kyaw Meo Tun kan duhnak langhter ding a si lai tiah NUG nih thawng an thanh.\nUN palai ding ca hi a biapi taktak mi a si. Vawlei cung ram hruaitu cio hna zong nih an i leklawh ngai cio theu lai. Kawl ralkap thlah mi maw kan thim deuh lai NUG thlah mi dah kan thim deuh lai tihi an i harh ngai cio theu lai.\nA ruang cu Kawlram cu a tu Kawl ralkap uknak tang ah a um dih. Myanmar le UN tha tein i pehtlaih khawhnak ding ahcun ralkap thlah mi kha a herh deuh ko a timi tampi zong an um kho.\nNUG cu ramchung ah an cawlcang kho lo, ramleng in a cawlcang mi an si tikah UN palai caah thim usih law Kawlram ah rian tuan khawh a si lai maw timi an ruat cio lai. Sinain ralkap uknak cu ho hmanh nih an duh ve fawn lo.\nUN meeting ahhin NUG thlah mi palai zong thim lo, Kawl ralkap thlah mi palai zong thim lo. An pahnih in cohlan lo veve zong a um khomi a si. Cucu ram a buaimi ahcun UN palai ngei loin a ummi an um tawn ko.\nSeptember 11 le 12 cu NUG ca le Kawl ralkap caah a biapi taktak mi a si. A ho cu UN nihcun an cohlan te lai tihi nan zumh cio.\nThantlang Times nih CDF caah a biapi a van thanh ve cang.\nBreaking News:Mipi Nih Min Aung Hliang Teinak Caan A Phan Cang Lai Hi?


Kawlram hlasa minthang Phyo Pyae Sone cu kum 10 thong a tla kho | THE CHIN EXPRESS\nKawlram hlasa minthang Phyo Pyae Sone cu kum 10 thong a tla kho\nKawlram hlasa minthang le sibawi a simi Phyo Pyae Sone le a hawile 2 cu Ketamine ritsii tlang 10 he palek nih an tlaih hna i Bahan peng biaceih zung ah Upadi Dal 19(a)/21 in taza an cuai hna.\nTaza an cuai hnanak Upadi cu kum 10 in rikhiah ngeilo tiang thongthlak khawhmi a si tiah Bahan peng biaceih bawi U Saw Tun Aye nih a chim.\n“Phyo Pyae Sone, Chan Nyein Ko le Roney San Lwin cu October 7 in 21 tiang palek sakhan ah hren an si lai. Biaceih zung kan sual ko tiin an i phuan ahcun kum 10 in rikhiah ngeilo tiang thong an tla kho,” tiah U Saw Tun Aye nih a chimchap.\nNizaan October 7 ahkhan ritsii thawngpang an theih ruangah rithaisii dotu palek 40 nih Myanmar Plaza ah a ummi Gloria Jeans Coffee dawr ah tlaihkhihnak an tuah. Mah ahcun, Phyo Pyae Sone motor chung i bag chungah Ketamine timi ritsii tlang 10 an hmuh.\n“Phyo Pyae Sone motor hnulei an check i Ketamine ritsii (0.4g) tlang 10, Phyo Pyae Sone hmetpungtin le Iphone 1 an hmuh.”\n“Chan Nyein Ko kut cungah Iphone 1 le Roney San Lwin kut cung ah Iphone 1 an hmuh fawn. Mah in khan an 3 in rithaisii upadi in taza an cuai hna,” tiah U Saw Tun Aye nih a chim.\n“Ritsii tlang pawl cu Thailand ram ah ka cawkmi a si” tiah Phyo Pyae Sone nih palek sin ah a chim.


CNF nih AA Hi A Bawmh Lehlam Awk Hmanh A Si – Chin 11 News\nChin mi cheukhat zeiruat huaha lo pawl, zantim ah zeihmu tung loin a bo mi uico pakhat ruangah khua uico dihlak an bo bantuk in online in a bo sawhsawh pawl nih CNA nih Palewa um AA an doh hna awk a si tiah an au.\nAA le CNA nih an dohmi cu kawl ralkap veve an si caah an dohmi aa khat, an pahnih in mah te uknak a hal veve mi an si caah an i tinhmi zong aa khat, an dohmi zong kawl ralkap veve an si, aa khat. Thil kal ning ngaingai ahcun CNA nih caan tha ah i laak in AA sinah an ralkap thlah zau in hmunkhat ah kawl ralkap doh hmanh va bawmh lehlam ding khi a si.\nAA upa pawl nih zei tik hmanh ah Palewa cu kan ram a si, kan laak lai tiah voikhat hmanh an chim bal rih lo. AA nih an chim nan ti hmanh ah zeithei lo an ralkap sawhsawh pawl an si lai men lai (public in an chim ballo, anmah lawng han cun thei hlah). AA nih an chim zungzal mi cu Palewa cu Mizoram naih a si caah an ralkap chuahluhnak ca ah hmanhhma biapi a si ruangah kan um chungnak a si tiah an ti peng. Kan ta a si tiah an chim bal rih lo.\nKIO hmanh nih AA, kachin ram i thawlnaknak in kawl ralkap doh inn tu an i thim deuh ( Ka chin update news interview). “AA nan thawl hna lo ahcun KIA Head Quarter kan kah lai” tiah kawl ralkap nih an ti len hna nain an thawl duh nemmam hna lo. KIA cu Chin mi dawti zong an si ve. Nihin ni tiangah CNA ralkap tampi KIA sinah training a kai cuahmah mi an um rih. A tu ah CNA nih AA cu do taktak hna sehlaw KIA nih zei tin dah Chin mi an kan hmuh lai.? Chin mi an kan huat ning hi a maak lai. KIA lawng hlah tlangcungmi poh poh nih an kan huat dih lai.\nRaltuk lio ahcun a tu bantuk in thil a can hi a phung a si ko. Kanmah CNA lila hmanh nih cun pei ral an rak doh lio ahcun hnahnawhnak cu an rak kan pek ve ko cu. AA nih an pupa ram laak than dingah heh tiah an i zuam cuahmah lio a si caah theihthiam ve ding khi an si. A ngaingai ahcun AA kut in siloin kawl ralkap kut in dahkaw Palewa kan Unau zong cu an thih deuh ko cuh.\nCNA nih cun nan chim bantuk cun va doh taktak hna sehlaw, Rakhine le Chin miphun kar ah miphun i huatnak a chuak lai, Chin mi refugee kan tam chin lai, a tu nak a let in mi sawhsawh a thimi kan tam lai, phaisa tampi a dih lai (ral doh cu phaisa a dih tuk) cun an tei fawn hna lai lo, cun Palewa in an chuak hlei naisai fawn lai lo. Asiah zei dah kan miatnak a um kun lai?. Bia hi ka kaa a awng aipat tiin chim sawhsawh ding a si lo. What will happen if i do? What are gonna be affected ? What will be the outcome of it? ti pawl kha ruah le tuah hmasa an hau rua tiah ka ruah.\nLaknak: Ruah Len Awk Tlak News


Ral Ngam le Kei Cal\nRal Ngam le a Pa nih an Lo pawngah Sahri an chiah. A foihmi Sa paoh cu Ramhuai nih a lakpiak lemang hna caah an lawngin an kir lemang.\nVoi khat cu Ral Ngam nih ahung ven i Khuachia ramhuai nih Sahri awhmi Sakhi arak phoihlen ko cu a langin ahun hmuh. Athli tein apel i Ramhuai cu atlaih. An isual lemang i Ramhuai cu athi dengmang, aba tuk cang.\n„Hung ka thlah“ tiah Ramhuai nih anawl nain atlaih peng i thah azalh.\nCu tikah Ramhuai nih, »Hung ka that hlah, camh ka in chimh lai« tiah anawl. Camh cu tling tein achimh caah Ramhuai cu athlah. Cu hnuah cun Ramhuai cu zeitik hmanh Sahri cu aveng ngam ti lo.\nRal Ngam nicun Sahri cu ahun ven duahmah. Sakhi, Saza, Sazuk afoih mihna cu alak duahmah hnuah a camhhna i a Dum bawm chungah asanh dihhna. Inn tlun pah Lampi i Thingro kung tam ngai ahau i acamh hnuah a iṭhunh. Hnah aherh sual tikah ati i Hnahcang tam ngai cu Kuakzual ngawin atuah i a Hnakhaw karah a itenh.\nInn aphak tikah Inn kain luh duh loin Tappi awngin alut. Inn chung Ṭuang cungah a Dum bawm cu ahon i Sazuk, Saza, Sakhi pum cu apumh tung. A Nu le a Far le nih Sapum an hun hmuh cun Inn lengah Tlah a itham seklen komi an Pa cu an hei auh.\nRal Ngam pa nicun azum pekhna lo nain an auh tam tuk hnuah ahung lut. A Khuamah ahar ngai ve. Sapum cu an can i achumh nakah Thing hlam an itim.\nCu tikah cun, »Ka tunmi khi va cek ko u« tiah Ral Ngam nih a tihna. An ceh tikah dih ahngal lo, Thingai on khat achuak, Saril chuah nakah Hnah kan herh. an ti i Hnah zual cu a pekhna. An samh tikah Inn chung akhat.\nAthai zingah a Pa he Lo leiah an kal. A Pa cu hmaiah arak kal chung. Lam pawng Phanphak kungah arak icang i arak ileklen ko cu Ral Ngam nih ahei hmuh. A Pa si ahngal nain Li le Cantiang incun kah atimh.\nA Pa nih, »Ka kap hlah, keimah ka si« tiah ahun ti. An Pa fain zan leisang Inn leicun an tlung. Ral Ngam cu hmaiah arak kal hmasa. Thingro thluan ṭha ngaiah arak i cang. A Pa nicun cu Thingro thluan ṭhat cu, Inn tihthing caah tiah hrum letnangin aput. Inn aphak tikah Inntual cungah Thing thluan cu ngalh ahun timh. „Ka pa, tam tukin maw hung ka hlonh lai ci“ tiah ati. „A nangmah maw na si, na ka tei“ tiah ati i din tein aṭhumh.\nRal Ngam cu Tiva leiah Sur ahravvng. Tiva hna leiin Tiva ahun ihrawn seklen komi Kei Cal he an itong.\nCu tikah Kei Cal nih, »Ka dua, kan izuam lai« tiah ati. Kei Cal nicun a Keitlau nih a tha dih um nakin a Tha achuah i apawng kam Thingkung le Lungtum vialte cu ngawl loin aphawi ahlonh dih.\nCu tikah Ral Ngam nih a Camh achuah ve i Lopil khat chung Hnahcang vialte cu Mitṭhep karah Nam tongin avah dih.\n„Ka dua, kan ṭhawn ning a itluk. Kawi dingah kan itlai lai“ tiah Kei Cal nih Ral Ngam cu ati Kawi cun an itlai.\nAn iṭhen laiah Kei Cal nih, »Ka kawi, Kawi hngalh nakah kan Nga ithleng usih« tiah ati i an Nga cu an ithleng. Cu hnuah Kei Cal nih Ral Ngam cu, »kan Khua leiah hung kan tlawng te, amah belte Hauka na phakin hung vio te“ tiah ati.\nInn an tlun tikah Ral Ngam cu a Ngalu a itan dih caah a Nu le Pa nih an hal tikah a kawi Kei Cal he Kawi an itlaihnak le Nga an ithlenmi kong a chimhhna. Kei Cal zong a Nu le Pa nih a Ngalu himnak kong an hal tikah a kawi Ral Ngam he Kawi si nakah Nga an ithlennak kong a chimhhna vein.\nRal Ngam cu Kei Cal te Khua leiah atlawng. A Camh achuah caah Thla khat rau kal ding cu Ni khat lawng akal. A thliin an Khua pawngin Khua chung cu ahun zoh. Keitlau rual cu ṭial zeng zungin an Mei ipherin Zu an ikau seklen ko.\nA kir ṭhan i Kothau kain »VILI, ka kawi Kei Cal aw Khua tlawng laising e« tiah aviu. Cu tikah Kei Cal nih, »Ka duale, nan ṭial thup u« tiah a tihna.\nRal Ngam cu Kei Cal te Inn avung phanh bakin aṭhut sia hmanh arem hlanah,\n„Ka kawi, na Nu le Pa ka hmuhter hna“ tiah ati.\n„Ka Nu le Pa cu na ṭihhna lai peiti“ tiah Kei Cal nih ahun ti.\n„Ka kawi, na Nu ka Nu ve, na Pa ka Pa ve“ tiah Ral Ngam nih ahun ti tikah, »Kuangka thlang Darkhuang a ichinmi khi va hongne kun« tiah Kei Cal nih ati. Darkhuang cu ahun hon tikah a Cal laicer zawnah »Zang« a ibuh komi Kei Cal pa cu ṭial rengrungin arak bawk ko. A Ho karah Savo ngan pipi a itenh tung.\n„Maw ka pa na idawh reru aw, na Chan lai lioah zei dah na lawh“ tiah ati i Vokvang a heihlonh hnawh. Cu hnuah Kuangka thlangah Hmaihum nganpi a ichin komi cu ahun hon i a Cal laicer ṭhiamah »Chu« a ngeimi, ṭial rengrungin arak bawk komi, Kei Cal nu cu ahun hmuh. »Ngur« tiah ahung ngur.\n„Maw ka nu na idawh reru aw, na Chan lai lioah zei dah na lawh, atu hmanh na Zi zong aziam lo“ tiah a tipah incun Vokliang pi cu »tlok« tiah a heihlonh hnawh.\nKei Cal nu le pa nicun, »na kawi Ral Ngam maw, na Hawile sehter citcethna lai ci. Na kawi dangh nakah Ar, Vok, Caw le Sia na thah lai« tiah Kei Cal cu an chimh.\nAthai zingah Kei Cal nih, »Ka kawi, Ar ka in thah lai, angan maw na duh, ahme dah!« tiah ati.\n„Ka kawi, cu bang Ar thahhna cu ahau lo, um koseh, na siarem ngang lo asi le a fate hung ka thah ko“ tiah ati. Sinain Arpi rai lio athah. Cu bantukin Vok ka in thah lai ati hoi i Vokthau sum nga athah. A cam chung vialte cu Caw, Sia, Vok le Ar athah i Zu zong adah.\nA kal laiah, »Theisep vung ilawh« tiah Kei Cal nu le pa nih Ral Ngam cu an ti i Ṭhi cu alo. A Thingbur chungah Chi cu asanh lemang. A camh caah a Thingbur cu akhat kho lo i Ṭhi vialte cu alawh thlu deng. Ṭhibor rualṭha ahun khiah khin »pawh« tiah Kei Cal nih ati tawn.\nCu tikah Kei Cal nu le pa nih, »Ail na kawi asi lo maw« tiah an hun sik tawn. A thaizing cu Ral Ngam cu Khua dei hlanin Buh funmi Lu ngaw, Sa funmi Lu ngaw a kenter i a kalter.\nA hawile Keitlau rual nih, »Kei Cal, na kawi Ral Ngam kal cang maw«? tiah an\nhal. »A tho rih lo« tiah a dehhna. Na kawi Ral Ngam kal cang maw, tiah pakhat hnu pakhat nih an hal lemang tikah Rawl aei lio, thil a itim lio, tiah a tihna.\nAtu cu Lam hla aphan cang lai tikhin, »Khua dei hlanin peimaw a kal diam cang kha« tiah a tihna. Cu cang kacun »Laimi rim nam pawh« an ti, an Mei an izit i an Khuapi tein an dawi.\nKei Cal cu a nu le a pa nih, »na kawi Ral Ngam kha an seh sual lai, va dawihna« tiah an ti caah an hnu leiin a dawihna.\nRal Ngam cu a Chi nih aneh tuk caah arak idin. Sinain Keitlau rual nih hung ka dawi sualhna sehlaw ati i Lam pawng Ngalbu rop chungah alut i a Keza cu a itlum lo caah a Kepha cu lengah achuak. Keitlau rual cu cuka Hmun an phakah cun an ba tuk ve i an idin. An idinh lioah Kei Cal nicun ahun phak ve colhhna.\nKeitlau mitcaw pa cu Ral Ngam i Ke pawngah aṭhu. Ral Ngam i Kepha cu a Kut borin amuai.\n„Cu Lungtat ṭhat cu Inn leiah ka phorhte lai“ tiah a Kut borin amuai lemang. Kei Cal nih ahun hmuh i Ral Ngam i Kepha asi cu ahun hmuh.\n„Tho, kaa dangah va iṭhial, hika hin keimah ka ṭhu lai“ tiah ati i a Ṭhutnak cu arolh. Keitlau rual nicun Ral Ngam hi kan phan kho ti hnga maw, Lam hlapi aphan cang hnga maw, tiah an iceih lulh.\nCu lioah cun Kei Cal nih, „ka Dua le atu lioah hin zei dah nan ṭih bik cio hnga, kei cu Minmei hung zam seh, Khua hung tur sehlaw cu lioah cun hi Ngalbu rop hin »zikkazau« tiah hung awn sehlaw, cucu ka ṭih bikcem ko hnga“ tiah ati.\n„Aa, mah cu kan ṭih bikcem cio ko hnga“ tiah an hun ti cio. Cucun Ral Ngam nih a Camh ahun chuah i Minmei ahun zamter, Khua a turter i »zikkazau« tiah ahung awn.\n„Aw, cu teh cu“ an ti i Inn leiah tlik an inam nakah Mitcawpa ril ko an pah ta.\nCu hnuah Ral Ngam cu a ithuhnak cun ahung chuak, Kei Cal nih Lam hla\nial tiang a heithlah.\nRal Ngam cu Inn leicun atlung i Khua a auter colhhna.\n„Chuak ulaw, Ral Ngam nih Ṭhi aphurh e, Ṭhi duh mipaoh cu chuak ulaw“ tiah Khua an au.\nHmeinu nih, »khuazeiin cuzong le cuzat Ṭhi cu Khuapi te tin ding cun va phur hlah« tiah azum lo i chuak loin aum ko.\nKhuapi tein Nu vialte cu an chuak dih Inntual pherpi khat tein an thlet tungmi Ṭhi cu rual khat cioin an ithil i an lawi.\nṬhirual an ilawipi cio cu Hmeinu nih ahmuh tikah rianrangin ha lemangin avung tli. A phak tikah cun Ṭhi cu adih cang »heh!« tiah ahawl i Pher tlang i a tangmi\npakhat te cu ahmuh i achar ve. Hawi nih Pang tiang tiangin an iti cio ve tiah, La hriin Ṭhi pakhat cu athil ve i a Pang tiangin a iti ve. Cucu »Hmeinu Ṭhi oih in« tiah an ti thai.\nRal Ngam naupa mihrut chupchap nih Kei Cal ka tlawng ve lai i Ṭhi ka vung phor ve lai, tiah a ithawh ve. Cu tikah Ral Ngam nih, »nang Mihrut hi, an rak in seh men lai« tiah a thlauhlen nain a duh lo.\n„A sine le, Hauka na phakah vung kuite“ tiah achimh.\nHauka a phakah »kui« tiah akui tikah Kei Cal nih, »ka Dua le, zia thup u« tiah a tihna i an ṭial le an Mei cu an thuh dih.\nKhua avung lut i »Ka kawi, na Nu le Pa ka hmuhter tuah« tiah ati.\n„Ka kawi, ka Nu le Pa cu na ṭihhna laipei“ tiah ati tikah, »na nu ka nu ve, na pa ka pa ve« tiah Miphung picun ahei ti ve.\n„Kuangka thlang Darkhuang le Hmaihum khi heihong ne kun“ tiah Kei Cal nicun ati. Darkhuang cu ahun hon.\n„Maw ka ṭih aw, ṭial teng tungin, na Cal darah »Zangpi« na ibunh, na Ha karah Savo ngan pipi an itenh tung“ tiah ati i ṭihchuk ngamh chukin Vokliang a heihlonh hnawh.\nCu hnuah Hmaihum cu ava hon ve i »maw ka Nu te, maw ka ṭih aw, na Cal darah »Chupi« na ibenh, na Ha karah Savo itenh tungin, ṭial riairuiin« tiah ati hoi i Vokvang cu mitchimh buin a heihlonh hnawh ve.\nKei Cal nicun, »Ar ka in thah lai, angan maw na duh, ahme dah«? tiah ahal.\n„Kawi le fapei kan si cu, Kawi le fa itlawn ṭungah cun Arkhong cam pita na ka thah ko lai“ tiah ati.\nArfa hmete athah.\nCu tibantuk cun a dang zong ati ṭhan i Vok fate, Caw fate, Sia fate a thiban lawngte athah.\nA tlun laiah Ṭhi a lawhter ve i luklak loah Ṭhibur cu akhat zau. A thaizing Khua dei hlanin Buh fun le Sa fun a kenter i a kalter ve. Sinain Hauka a phakah a Samtom a iphoih i a Sam hmai leiah a ithlak i a ihriat cuahmah ko.\nKeitlau rual nicun, »Kei Cal, na Kawipa akal cang maw« tiah an hal lemang nain akal rih lo, ati lemang rihhna. Lam hlapi aphan cang lai, tiah nichuak\nhnu tlaipi khin, »Khua dei hlanin a kal diam cang« tiah Kei Cal nicun a tihna.\n„Laimi rimnam pawh“ an ti i an dawi hungmang. A Sam nih aphenh caah an hmu lo. An tliknak Lam lawng cu an zoh i an lanhtak dih. An hnuah mitcawpa ahung tli vemi cu Ral Ngam nau nicun ahun hmuh.\n„Zeicah, na mitcawt he na itlik seklen ko“ tiah ahun ti.\nCu tikah mitcawpa nicun, »hika hin aum ko e, hung kir dih u law« tiah a au. Mitthep karah an ei dih deng. Cu lioah Kei Cal cu ka Hawipa an seh sual lai, tiah ahun dawihna. An rak eilio picun ahung phan ve.\nZeiti tuah awk ahngal lo, a zohhna ko.\nSinain azoh kho ve lo i kaa khatte khi a Zaktang zawn a heikauh ve. Ral Ngam cu a Naupa tlun ti locun an seh ko lai, tiah Keitlau te Khua leiah cun akal. Keitlau vialte cu apumh dihhna.\n„Ka nau nan seh, luak dih u“ tiah a tihna i an luak dih.\nAn Luakmi cu akomh dih i a Zaktang zawn vo khat abau.\n„Ka kawi na ei ve ko, luak ve ko“ tiah a tilen nain Kei Cal nicun »ka ei lo« tiah a ipheh peng. Zeiti tuah awk ahngalh lo caah Khuaiseng abenh i a Naupa cu ahun camh i anung ṭhan.\nNikhat cu Ral Ngam le a Naupa cu an isi.\n„Ral Ngam nih mah ti koin na va ilekter ve, ka in nunhmi dahkaw na si“ tiah ati.\n„Zeitin dah nangmah nicun na ka nunh tiah a Naupa nicun ahun ti i vuak atimh.\n„Na Zaktang kha hun izoh“ tiah ati. »Aize, zei Khuaiseng hme, ka Zak tangah a ibenh ko« tiah Khuaiseng cu ahun khawh.\nA Thaw achuak i athi.\nRal Ngam cu a Thin ahung i, ka Naupa a Phu ka hlam lai, tiah Kei Cal hecun an iral. „Ka kawi Kei Cal, kawi le fa kan si ko nain a kan thattu na si caah kan iral lai, amah belte kanmah pahnih hi a ithat kho paoh kan ithat lai“ tiah ati.\nKei Cal nih, »Ka kawi Ral Ngam thaizing, Ti lamin maw na kal lai, Tlang lamin dah«? tiah ati.\n„Ti lam n ka kal lai“ tiah ati i Kei Cal nicun Ti lamin abawh. Sinain Ral Ngam cu Tlang lamin akal.\n„Ka kawi, Ral Ngam thaizing Ti lamin maw na kal lai, Tlang lamin“ tiah ahal i Tlang lamin ka kal lai ati nain Ti lamin a kal ṭhan.\nCuticun ahlen lemang nain Nikhat cu a itei paoh kan ithat cang lai, tiah Ral Ngam nicun Tlang lamin ka kal hi, tiah Kei Cal cu ati. Lam chakah Fei abunh i Puantlang akhuh, Lam thlangah Fei abunh i Tawn lo Puan akhuh i a pawngin Li le Thal he abawh.\nKeitlau nicun lamin ka rak bawh lai, tiah a kal tikah Ral Ngam nih arak ka\nbawh cang hita, tiah Lam chak Puantlang khuhmi cu Ral Ngam asi, tiin a Tha dih um nakin a heizuan hnawh. Fei nih a Ṭang zawnah achunh. A iphawi duak i a saihma rangin Lam thlang Tawnlo Puan khuhmi leiah aum lai, tiin anam ṭhan.\nA Thin hma laicer zawnin Fei nih achunh i aril ko.\nCu tikah Ral Ngam nih ahun zuan hnawh. Kei Cal nih, »ka kawi Ral Ngam, na ka tei. Ka thih khawh tuannak dingah na Li le Thal khan hun ka chap law kan biakam bantukin ka Lu hi hun tan law Sia le Vok thauin ka Ruak hun ka hngah« tiah ati.\nRal Ngam nicun Kei Cal chim bantukin Sia le Vokthau sum ngain a Ruak cu ahngah.


I CHIM CIO HNA USIH, TUNI AH THAWNGTHANHNAK AN TUAH CANG – The Chinlung Post\nKalaymyo le Kankaw a ummi kan chungkhat theihhngalh vialte chimcio hna usih, a biapi taktak mi Kalay PDF nih thanhnak an tuahmi a si. Kalaymyo le Kankaw lampi ah ahohmanh nih motor thlalang-awng khar lo ding tiah thanhnak an tuah. Motor thlalang awng khar ruangah pakhat khat thil a can sual a si ahcun Kalay PDF nih mawh kan phur lai lo tiah tuni ah thanhnak an tuah.\nCulawng siloin Kalaymyo thlanglei South, Kankaw lampi ah ralhrang kawlralkap hna cu umhmun an khuar cuahmah lio asi i, mipi aa chawkvak mi vialte hna zong nih fimkhur tein kan um ahau cang. Kahdohnak a chuah or a um sual tikah kuanfang le bomb lak ah mipi kan him khawhnak dingah ralring tein um cio hna usih. Culawng siloin ralhrang kawlralkap kut in khuami hna zong kan luat lai tiah theihternak kan in tuah tiah an langhter chih.\nThawngpang dang. Minkin(မင္းကင္း) ah ralhrang phu hna nih Kyautkhetat(ေက်ာက္ခဲတက္) khuami pathum cu an thah hna hnu ah an ruak cu Chindwin tiva ah an hlonh. Sagaing ramthen,Minkin peng Kyautkhetat (ေက်ာက္ခဲတက္) khua mi minung pathum cu ralhrang phu hna nih an thah hna leng ah an ruak cu Chindwin tiva ah an hlonh hna tiah khuami hna nih an chim. Khuachung thawngzamhnak ThinGaDoneNews nih langhter ning ah nizaan August 17 nih ah Pansat tawngphyu(ပန္းဆက္ေတာင္ျဖဴ) um pyusawthi phu hna le ralhrang phu hna nih Kyautkhetat (ေက်ာက္ခဲတက္)khuachung ah an luhhnawh hna hnu ah mipi hna cu an tlaih hna.\nAugust 17 ni ah U Boe Awng(kum-60) le Ko Phoe Tauh(kum-26) hna cu an thah hna hnu ah an ruak cu tichung ah an hlonh.Thah a tong mi minung 3 ruak cu Chindwin tiva ah an hlonh hna i, an ruak cu ti cung ah a vuan tiah a hmu tu hna nih an chim.Tlaihkhih an ton zong khua mi hna nih an hmuh hna, an thah mi hna ruak cu langhter lo in thuhnawh an timh.Thah a tong mi hna hi khuami mi sawhsawh te an si ko ,PDF zong an si lo” tiah khuami pakhat nih Khit Thit Media ah a chim. Ralhrang phu hna cu Minkin khuate lei ah lut in an thilri zong hrawh piak in an lak piak hna ,mipi hna cu a ruang um lo in an thah hna tiah theih a si. TCP\nTRUMP TUHMI THLAICI THALO CU MIPI THONG TAMPI NIH AN TUAR CANG


Raltha tein Phuang lawlaw cang ning – Myanmar Chin\nApril 7, 2020 Myanmar Chin Chin 0\nHi kong hi chim zong ka tim bal lo nain chim lo ahcun Chin miphun na kan vaivuanh cang lai ti ka phan caah a si. atu ka tial mi hi thil dik zong a si, ka taksa nih a ton i ka mit nih a hmuh mi a si caah raltha tein ka tial ngam mi a si. hi ca ka tial ruang ah CNF/A siseh Chin Party nan ngaih chia hlauh uh tiahkan nawl cia hna.\nKan hnu thla ah Chin Party le CNF/A hi Party pakhat an si i an tanti ahcun CNF/A nih harnak a ton khawh ti mi tlangtar in ca ka rak tial i zei sawpa ah nan rak rel lo, keimah tu biafak in nan ka comment mi a tam. Khah thil sining phuang cang ning law?\nCNF/A cu zei ramkheel Party (Political Party) he hmanh kan i pehtlai lo i kan tangti lo, kan nih cu dothlannak hi biapi ah kan chiah tiah vuitampi nan chim. Miphun Party aa ti mi hna nih CNF/A policies an au pimi hi Miphun Party nihzei ah an rel lo maw si hnga, Party pakhat bantuk in an in hman peng hna, asiloah nan mah hrimhrim nih maw dirkamh mi Party hi nan ngeih hnga ruah awk aum.\nCNF/A cawlcanghnak cu tiokap le Tipi (bawinu va kiangkap minung) khua sa mi khaute nak in thil a hngal mi nan um lai ka zum lo. CNF/A hi zeitin aa thawk kan chim lia lo. an cawlcangh ning tu langter ka timh. 2008 hlan ti ko usih, hi lio ah ralkap an doh mi hna nakin Chin Miphun cung ah harnak le fahnak an pek mi a tam deuh.\nKan nih khua sialam hi India ram Mizoram ramri Sangau khua he ralchan in a um mi khua kan si. Kawlram thil he India ram thil he a ei ding mi kan si. Cu lio ahcun CNF/A zong hi India Mizoram Saiha Distirct ah Camp an ngei i cu ka cun khuasa mi an si.\nKan khua pawng cu an tlawnlennak si kaw khua chung mino cung ah lungre theihnak tampi an ser. CNF/A nih mithar an kawl hna i minung an dawh/tlaih hna ti kan theih cun khua chung mino vialte ihphah le puam rep loin ramtang ah kan zam dih. nungak tlangval aa leng ko mi hmanh CNF/A nih minung an tlaih han ti theih cun inn kutka hmanh in chuak ngam lo in mifir bang thlalang awng le phokhlek in a zuang mi le azam mi mino kan rak tam.\nVui khat cu, (ani ka cin ti lo) Sialam ram saisih chuak ah hmekphek hmun/lo kan rak tuah, hmekphek cu India ram mizo ram ah zuar ding a si i songkhoi tampi khat in Saisih chuak tipi ralkap ka cheek dih. ka cehk lio ah zarh he aa ton caah tipi kam ah ka hmekphek cu ka riah pi.\nathai zing ah saisihchuak tipi sum lei in CNF/A nih minung 3 an rak hruai hna, thau mi an si tiah an rak ka ti. ramlak ah an rak tlaih mi hna an si. cu lio ah tipi kan hmekphek tuah mi hna hmekphek cu an rak chuh bang hna i an tlaih mi hna cu an phurh ter hna. ka sin an rak phan i an ka hro, khoi ka khua dah an si an ka ti, sialam ka si ti ahcun an ka tlaih ding a si caah sangau mi ka si ka ti, na hmakphek kan in chuh lai an ka tih, ka siang lo, ka hmekphek hi ka zuar cang mi a si ka ti hna, a ho sin ah na zuar tiah an ka ti i CNF/A nih sangau hrawng ah an i bochan ngai mi Pu Valte an ti mi, sangau mirum pa hi aa thei mi kan si i cupa hmekphek a si tiah ka chim hnu ah Valte an tih ruang ah ka rak luat.\nVui khat cu Pathian ka hngalh thawk ka a si. Biak inn ah thla kan cam, hla kan cawng hna I zaan sml 9 hrawng a si cang. cu lio ah CNF/A zaan ah an rak tlung i minung tlaih/dawh awk an rak kawl. cu lio ah ka naupa a paw a fak i an rak ka kawh. inn ah rianrang in ka tin/ lawi lai ka ti I biak inn leng ka chuah bak ah CNF/A nih ka tang in an ka tlaih. kan in kalpi lai an kati. kei cu fa ngei cang mi ka si, atu ka fapa a paw fah ruang ah an rak ka kawh tiah ka tiah ka hlen hna i I an ka thlah.\nKan khua pa a min ka chim lai lo, nih varap a chiah i vaking 3, varit 2, vamai 4 a foih in inn a rak tin lio ah lampi ah an rak i tong i a va foih mi an chuh dih, vamai lawng an rak pek. Saisih chuak khi hlan lio ahcun sumdawng an tam taktak nak a rak si. caw hruai, vok hruai le eidin/hnipuan tampi in rangcung in Hakha, thantlang lei sumdawng an tam tuknak a rak si. cu lio ahcun CNF/A nih an rak bawh hna itangka, thilri an chuh hna, an vuak hna, cun an caw le vok an tlaih hna. kha bantuk khan rak tuah hna hlahsehlaw atu saisih chuak hi chawlehthalnak lampi dirhmun hmanh a phan cang hnga.\nKhuate mi nih pumpawchawmnak ah tiah hmakphek kan cin i CNF/A nih a khun a rak ka khawlh. kan rak pek ko hna nain a tlawm tuk ahcun khuabawi an rak sik.\nSialam khua ahcun kan inn hi ralkap he CNF/A he an thut dirnak inn bak a si. CNF/A pawl an hriamnam hmanh hi zun nga zun ruk cu hringtu ka pa nih kan inn dum chung ah a fim /thuh piak peng hna. ralkap nih rak kan theih sehlaw thih hlan lo thong kan tla hnga kha mu.\nThantlang ah ralkap in Khin Maugn Zi um lio a si, khuate kan pawng ah ralkap kap hna hlah uh tiah CNF/A cu ksn rak nawl hna, aruang cu khuami hrem kan ton ding asi caah asi, khuami harnak aa kan pek tuk tiah kan ti hna zong ah an ngai lo, vui khat cu kan khua luhlai bak in ralkap cu CNF/A nih an rak bawh hna i an kah hna, ralkap 2 thantlang sii inn ah an nunnak aliam. cu lio hoi hna cu kan khua cu khuaci kan mui, pastor dang lo, khuabawi, pitisit le khuami dang lo in an rak hrem hna.\nMinung pakhat lawng khual kan tlawn caan i ralkap he kan i ton ahcun CNF/A na si tiah thah kan rak tong.\nRalkap tih ah ramtang ah nan riak, nan umnak hmun ramtang ah ti le rawl kan in chanh hna, uico sa kan duh, cawsa kan duh na kan ti. kan in pek hna. ralkap an tlunfa te nan um nak ah thingphal ca thawngthanhnak ca kan rak in pek hna, chun le zaan dang lo fur le khuasiak dang in lo in nan himnak ca kan rak cawl cang.\nKhah kha vial in za rih seh. Nuhrin covo kong ah kan kir rih lai\nRalkap uknak kan celh lo ti ruagn ah ramdang ah refugee kutka nan on i kan chin miphun tampi an phan kho cang i kan i lawm ve ko. a taktak le ngaigani ti ahcun ralkap ral tih ruang si loin nanmah CNF/A ral tih ruang ah India mizo ram ah a pem mi chung khar kan tam hi, kha lio caan malaysia a kal mi han kha CNF/A kan in celh hna lo ruang ah a zam mi kan rak tam pi. ralkap cu an rak tlung i buh le sa kan pek hna le kuli kan phurh puiak hna ahcun zei tin aa ka ti lo. nan CNF/A cu nan ratnak ding le nan kal nakding kong ah khuami kan rak buai peng. na kan hro, cheu kaht na kan vuak.\nNan i thawh i UN sin ah ralkap nuhrin covo buairnak a sang tuk, kan miphun an pam tuk nan ti, nuhrin covo buar a tam tiah tiah refugee nanbuia pi I nihin ahcun ramkip ah kan chimphun an phan kho.\na taktak le ngaingai ti ahcun ralkap nih kan covo an rak buai mi cu hramhram lo kuli phurhter lawng a si. a chung taktak harnak le lungre thihnak a rak kan petu cu CNF/A bak na si ve. CNF/A ah lut ding in hramhram lo na rak kan dawh, kan duh lo ahcun na kan vuak, sumdawng nan tlaih hna, nann van vuak hna. nan him nakcaah rawl kan in chanh mi hna le thanwg kan in thanh mi hna ruang ah ralkap hro le cer, vuak kan rak tong.\nNihin ramthumnak a phan cang mi hna hi ralkap kup in har tong mi nakin nanmah kut in harnak ton ruan g ah ramdang a rak zaam mi an tam deuh men lai.\nKhah ka chim duh mi cu, nan rian aa dang bantuk in nihin miphun min i put in ramkheel party hna nih thimnakvote hmuhnak ah hman an timh han caah hi ca hi ka tial mi a si. CNF/A cu mipi nih kan dirh mi zong a si lo, nanmah nih miphun kan aiawh nan ti i kan in cohlan ko hna nain Miphun caah rian nan tuan ning le tanh hlei mi nan ngeih ding kan duh lo caah\nhi ca hi mit chim vancau in ka tial mi a si. (Rolian)\nThe Voice Of Democracy Page ta lak chinmi a si.\nMalaysia Ah Hri Awk In A Nun A Liam


Bethsy nih Pasal a neih hnu in aa Dawh taktakmi Hla Thar a van kan Dangh (Video) – Salai Kawltu\nBethsy nih Pasal a neih hnu in aa Dawh taktakmi Hla Thar a van kan Dangh (Video)\nJune 12, 2019 salaikawltu Chin Mi Thawng\nNote: Video a tanglei bik ah a um lai. A karlak ah cabia kan van chiah chih pah lai. Hmanthlak lawng cu a tha lo i.\nBethsy Hngakchia Lio Hmanthlak Thar pawl an van langhter Cang.\nChinmi zong nih kan uar ngaimi Bethsy hngakchia lio hmanthlak hlun pawl an van langhter cang. Bethsy hi Laimi zong nih kan theih dih lai. Lai hla zong tampi a sak cang. Laimi umnak ram paoh ah cun a phan dih cang. A nih hi Laimi a si ve ko. Tutan ah Bethsy hngakchiat lio hmanthlak pawl zoh tikah a Cute kho tuk. Nih a zong a chuak ngai ngai. Nihchuak hei ti tikah a that lei Cute lei i ka chim duh mi a si.\nBethsy Hngakchia Lio Hmanthlak pawl (An Cute kho tak tak)\nHi Cabia hi rel pah. “Na nu na dawt bantukin na nupi zong na dawt ve awk si,”\nHringtu nu ka dawt ti zau i mah nupi hmanh a daw lomi pa cu mi lih a si. Pa tampi nih cun kan nupi le hi kan daw lem hna lo. Kan thit hlan hna cun kan duh ngai hna zeipoh an ton ah thate zohkhenh ding le cawmken ding in biakamnak kan tuah. Sinain kan thit taktak hna tikah kan daw nemnam hna lo. Kum a liam deuh huatnak a tam chin, buainak a tam chin. Cu lak ah cun tha tein nupi a cawmkenmi pasal le an rak um ve thiamthiam.\nCheukhat pasal le nih cun kan nupi le hi minung ah kan ruat hna lo. Duh caan poah ah kut kan thlah hna. Kan volhpamh hna. Kan dihriamh tein kan khokrik hna. Sinain leng kan hawile sin ah cun kan i nuam ngai fawn. Midang he cun bia song tlawrh kan uar ngai. Kan nupi le sin tu cun sahrang bantuk kan si chawnh ngam ti lo le biak ngam ti lo in kan um.\nCu chinchap ah hringtu kan nu le kan unau pawl cu kan dawt ngai rih hna. An chimmi poh tuah piak kan i zuam rih hna . An rawl tam lai le an um sia rem lo lai kan phang taktak. Sinain mah nupi le fale zeirawl dah an ei ti zong kan tuak lo. Nupi le chuan cia rawl kan damh. A thawt lo ah le kan zaiphun rih. Kan nupi le nih rawl ei an kan hngah, kan chuak i kanmah pi lawng kan ei hoi. Nupi le nih heh tiah kut lawng lo in inn rian an ti, rawl an chuan pah, fale an khawlh pah hna. kannih nih le zalong tak in kan vak men.\nCu chinchap lo ah kan nupi le duh poh in kan khok rak rih hna. Ruah deuh cu kan hau, nule dawt ngai tung i mah nupi dawt lo zong hi pasal tling cu kan si lo. Pasal tha nih cun a nupi a dawt lai a nu zong a dawt ve lai. Hringtu nu ka dawt ti zau i mah nupi hmanh a daw lomi pa cu mi lih a si. Source: Tluang Ceu Thang\nBethsy Hngakchia Lio Hmanthlak pawl.\nBethsy Hngakchia Lio Hmanthlak .\nBethsy Hngakchia Lio Hmanthlak.\nSource: Mizo Blotspot\nBethsy nih hla thar dawh tak tak a kan dangh than cang.\nHi video hi pasal a ngeih hnu i a chuahmi a si. Video hi aa zeihnak a sau pah cang nain naite lawng ah chuah a si. Video quality a that pin ah video zeihnak hrim hrim hi aa dawh tuk. Hi video hi canada ram a tlawn lio i aa zeihmi si dawh a si.\nVideo an i zeihnak hi aa dawh kho tak tak. A hla zong a tangleibik ah a um lai.\nVideo ka hin van zoh.\nCredit: Bethsy Lalrinsangi You Tube\nPrevious Post:USA University tha tak tak in Kan Lai hlasakthiam Emily Ngun Hlei Sung nih BA Degree a kan lakpiak\nNext Post:Naga Cakei le Naga Chiandaih nih US Lai Pa pawl Teng Lak in an Phomh hna lai.


EU nih Myanmar Election Zohfeltu a Thlah Hna | THE CHIN EXPRESS\nEU nih Myanmar Election Zohfeltu a Thlah Hna\nEurope Ramkawmh (EU) nih Myanmar election zohfeltu ding minung 4 a thlah hna. COVID-19 pulrai ruangah minung tampi ka thlah kho hna lo, tiah a thanh.\nKawlram/Myanmar ah mee a pe khomi minung ting 370 (37 million) leng an um.\nMilu tlawm miphun cheukhat cu cozah nih internet a phih piak lengmang hna caah Kawl bantukin media ah lungduh in thawngpang an rel kho lo i thimnak/election kongah an theihmi a tlawm deuh ngai.\nKan hnu thla i cozah nih inn-ah-um-uh tiin nawl a chuah lio ahkhan, media cu a herh hrimhrim chawlehnak asi lo ati i lengchuahnak nawl a pe hna lo, inn ah i erh ve uh ati hna. Ramdang media pawl lebang cu ramchung luhnak nawl zong a pe hna lo.\nA ra laimi November 8 thimnak cu Suu Kyi le a party an lar ti maw ti hneksaknak asi ko lai, tiah ramkhel thiamsang hna nih an chim.\nAung San Suu Kyi le a party NLD cu an lar tuk caah 2015 thimnak ah ngan taktak in teinak an rak hmu, i kum 60 chung ralkap nih ukmi ram cu democracy-dengmang ram ah aa thleng.\nSinain, ralkap sermi 2008 Phunghram nih Suu Kyi cu president ṭuan a onh lo pinah cozah zong a ningpi in tlaih a onh lo, ralkap he nawlngeihnak an i hrawm.\nEU nih a thlahmi thimnak lei thiamsang minung 4 cu October 4 ah Kawlram an phan cang. Myanmar cozah nih zeitin dah thimnak le mee thlaknak a tuah, media le social media ah zeitin dah mipi le cozah an cawlcangh, media nih zalong le lungduh tein thawng an la kho maw, tbk. pawl an zohfel lai.\nThimnak a dih cikcek hnu tiang an caam lai.\nEU nih, “ka thlahmi thiamsang 4 nih hin a hmun thil sining fiang tein an langhter lai i hmailei ah hi nak ṭha deuh in thimnak tuah ning zong ruahnak cheuhnak tete an tuah te lai,” ati.


Nupi pa2 neih hi thanchonak a si ti ah a ti tu pa cu,Zumtu khrifa mi si dingah a tlak in ka ruat lo kei cuh, Cawnpiaknakhmaan lo in ruahnak cheuh mi cu doh bak ding asi. – Onlinenungak\nNupi pa2 neih hi thanchonak a si ti ah a ti tu pa cu,Zumtu khrifa mi si dingah a tlak in ka ruat lo kei cuh, Cawnpiaknakhmaan lo in ruahnak cheuh mi cu doh bak ding asi.\nBible kumtam pi cawng i thar tung lo i knowledge ca lawng kai hi, miphun le ram a hrawk ter tu an si k a ti,piangthar tung lo BIATAK in a hringthan lo mi hruaitu le tlawmpal fim cuh,buu then ter men an si ka ti,hi ka zawnah a tang lei ah hin salai van tum nih NUpi pa hninh neih onh usih laimi lak ah kan thancho deuh la a ti..van rel ve tuah a tang lei ahhin na ruahnak chim khawh asi.\nCBCUSA le CNF nih ralzaam sok ti lo ding tiah ca an chuahmi cu mizei ram le miphun le buu hmanh nih an cohlang kho lai lo. Mah kong hi ka manh si le tlawmpal in ka ttial te lai ka ti. Aruang cu Kawlram thilcang mi le Lairam (Chin state) thil cangmi nih a langhter dih ko. Mah ti ca an chuahnak cha cun Lai miphun (Chin miphun) lak ah pa pakhat nih nupi pahnih neih khawh si seh tiah nawlchuahnak le i forhfialnak hmanh tuah hna seh law a ttha deuh lai. Chin miphun milu tam kan herh ko.\nCun Laimi (Chinmi) nih kan palh ngai tiah ka ruahmi pakhat cu cawnnak nei, mifim thiam le mirum mi chungkhar poah nih fa tlawmte neih (pahnih or pathum) kan hmangmi hi a si. Mah ruahnak hi kaltak kan hau cang. Mi sifak chungkhar poah nih fa tampi an neih cu, Laimi lak ah. Mah nih hin tthangcho lonak a chuahpi ve.\nMi fimthiam le mirum chungkhar nih fa tampi nei hna uh sih law a cawm zong kan i harh fawn lai lo. Mi sifak chungkhar tuk nih fa tampi an neih tik ah an cawm kho hna lo i an vaivuan dih pin ah an zawtfah caan ah an thlawp kho ti hna lo i an thi lengmang tawn. Mah tik ah Chin miphun milu kan karh kho lo. Atu thok in fim cawnnak a neimi le mirum poah nih fa tampi neih si cang seh. Mi sifak chungkhar nih fa tlawm deuh neih si cang seh tiah nawl ka chuah ve, Laimi lak ah. Nupi pahnih neih zong Laimi lak ah onh ve cang hna uh sih. Mah kha kan tthangcho deuhnak lam pakhat a si ve lai tiah ka ruah.\ncrd.sala van tum.\nkhuachia khuavang (Hnam) cawmhthiam kong


Joe Biden Nih Trump A Nek Khoh Ning Hi Cu A Mak Ko!Leader Si-Awk Hrimh Ai Tlak Lo A Ti Peng Ko – Chuncha News\nTutang I ka rak tial mi hi a tang lei konghe petlai in Joe Biden nih President Trump a tlinglo nak kong tawite amah Twitter ah a tial mi si.A tanglei ta hi cu RMM\_PSA news ah kan lak mi asi ii , hi news charchanh in Joe Biden nih Trump hi a tonh nak asi. “A ti mi cu Trump caah cun covid-19 do cu asi kho loh,Cun hi bantuk serious deuh mi thil do tu dingah leader si awk ai tlak lo ati”.Abia cu a tawi tein hmul a ngeih taktak khi asi.A fak zong a fak taktak , a nek kho ning khi a langhter tuk .\nMi hmuh khawh lomi ral nih US cu thla thum reng lo a den hnu ah minung 135,398 an thi. Zawtnak a ngei balmi minung 3.3 million an si. A dam thanmi, 1012490 hrawng an si. A thimi an zor, a zawmi zong an zor. Asinain Alabama, South Carolina le Virginia hrawngah zawtnak thar an hmuhmi an um. Georgia state hi US ahcun a ong hmasa bikmi a si nain zawtnak a karh lem lo ti a si.Tulio cu Brazil le Russia ah a karh saling te a si. Tuhrawng Minak pawl lamzawhnak ruangah virus tam ngai kharh dawh a si an ti.\nCu ruang ah CNLD nih Lal Maung Cung le Thantlang CNLD Secretary pa cu CNLD chungtel sinak in an dinhter ve hna. Cuti a si bu ah Thantlang CNLD nih zeitikhmanh ah Thantlang peng CNLD ah Salai Ceu Bik Thawng cu MP i cuhnak nawl a pe ti lo.Salai Ceu Bik Thawng hi MP cuh a duhnak hmun ah Lal Maung Cung nih a kianh khawh lomi kong Chin Media pawl nih intervio an tuah i voi khat te hmanh Lal Maung Cung dirkamh (endorse) a tuahnak a lang lo. Cun Thantlang CNLD cu an party Bahu ah report a rak tuah fawn. Photo: LMC/ CNLD Statement.


Thawhtthannak Nih A Fianter Mi | Faiceu News\nInnpiCaparThawhtthannak Nih A Fianter Mi\nThawhtthannak Nih A Fianter Mi\nMarch 30, 2018 mark Capar 0\nKan nih khrihfami kan zumhnak a hrampi cu Bawi Jesuh thihnak le thawhtthannak hi a si i cu bantuk in Khrih thawhtthannak kan zumhnak nih a tanglei thil hna hi a fian ter.\n# Khrihfa mi nih kan zumhmi Pathian cu Pathian sawh sawh a si lo,thihnak a tei tu Pathian a si i cucaah kan zumhnak cu zungzal nunnak he aa pehtlaimi zumhnak nung a si .\n# Thawhtthanak nih khrih Jesuh cu a nungmi Pathian fa a sinak kha a feh ter i Pathian nih a thlahmi khamhtu taktak a si nak zong kha tlam a tlin ter.Zultu hna nih Khrih Jesuh a thawhtthan hlan cu an zumh ve ko nain lungaw ttawmnak le ttihnak an rak ngei.Sihmanhsehlaw Khrih a thawh hnu ah cun ttihnak anngei ti lo.Zei caah tiah thihnak le Satan tthawnnak cu tei a si cang i teinak cu zumtu hna sinah pek an si cang.\n# Khrih thawhtthannak nih aa mahkhannak a pek mi cu a zumtu paoh thihnak in nunnak ah kan lan cang ti hngalhnak a si .Cu hngalhnak nih cun u le nau dawtnak tak tak kha a chuah ter.\n# Pathian nih mi vialte kha ding tein bia a ceihnak lai nak kha a langhter.\nCu pin ah khrih thawhtthannak nih vawlei tuanbia chungah thil a langh ter rih mi cu .:\n# Vawlei cungah hin biatak ti mi nih palhnak kha a tei zung zal.\n# Tthatnak le dinnak cu tthatlo naknak in a tthawng deuh zungzal.\n# Dawtnak cu huatnak nak in a tthawng deuh zungzal.\n# Nunnak cu thihnak nak in a tthawng deuh.\nA donghnak ah khrih thawhtthannak nun cu nihin vaw lei kan nunnak in aa thawk cangmi nunnak a si ti hi Paul cawnpiaknak a si .Zeicaah tiah khrihah sual he kan thi cang i Pathian ah kan nung cang ,a nung mi cu keimah ka si ti lo khrih asi.Laimi nih thawhtthanak hi thih hnu ca lawngah kan ruah tawn.Nihin kan nunnak hi thawhtthann nunnak a si mi tei nak nun chungah kan nung ti hi khrihfa nih kan hngalh awk a si.\nlaimi mitin Paul cakuat rel nak cauk chungi Samuel Nung Ling Tial mi


LEVITIKAS 9 HCL - Ni riat ni ah Moses nih Aaron le a - Bible Search\nLEVITIKAS 8 LEVITIKAS 10\nAaron Nih Raithawinak A Pekchanh\n1Ni riat ni ah Moses nih Aaron le a fapa hna le Israel upa hna kha a auh hna i 2Aaron sinah, “Cawtum no pakhat in sual thawinak caah, cun khangh thawinak caah tuukawng pakhat, dotla veve, la hna law, Bawipa hmaiah thawi hna. 3Cun Israel mi hna sinah, ‘Sual thawinak caah meheh tum pakhat le, khangh thawinak caah cawfa pakhat le tuufa pakhat, kum khat veve a si i dotla veve a simi le, 4daihnak thawinak hna caah cawtum pakhat le tuukawng pakhat la hna law, Bawipa hmaiah thawi hna, cun chiti he cawhmi changvut thawinak zong; zeitintiah nihin ah Bawipa cu nannih sinah a lang lai,’ tiah ti hna,” tiah a ti. 5Cun Moses nih nawl a pekmi cu tonnak thlam hmaiah an hun hruai hna i aa pummi nih an dihlak in an hun naih i Bawipa hmaiah an dir. 6Cun Moses nih, “Mah hihi Bawipa nih tuah awkah nawl an pekmi hna cu a si; cun Bawipa sunparnak cu nannih sinah a lang lai,” tiah a ti. 7Cun Moses nih Aaron sinah, “Biakòheng cu hei naih law, na sual thawinak le na khangh thawinak cu thawi hna, cun nangmah le mi hna caah remnak ser tuah; cun mi hna thawinak cu rak pu law, an caah remnak ser tuah, Bawipa nawl peknak bang khan,” tiah a ti.\n8Cu caah Aaron nih biakòheng cu a hei naih i sual thawinak cawfa kha a thah, mah cucu amah caah a si. 9Cun Aaron fapa hna nih a thi kha a sinah an rak put i thi chungah cun a kutdong a hnim i biakòheng ki ah cun a neh i thi cu biakòheng hram ah cun a thlet; 10sihmanhsehlaw sual thawinak sa i a thau le a kal hna le a thin tuamtu hna cu Bawipa nih Moses nawl a pek bang khan, biakòheng cungah a khangh. 11A sa le a phaw cu mei in riahhmun lengah a khangh hna.\n12Cun, khangh thawinak cu a thah i Aaron fapa hna nih a thi cu an pek i biakòheng cu a velchum in a theh. 13Cun khangh thawinak sa cu a zamzam in a lu he an hun pek i biakòheng cungah a khangh hna. 14Cun a chungril le a ke kha a òawl hna i khangh thawinak he biakòheng cungah a khangh hna.\n15Cun mizapi thawinak cu a pek; sual thawinak meheh, mizapi ca i a simi cu, a lak i a thah i sualnak caah a thawi, sual thawinak hmasa bik bang khan a tuah. 16Cun khangh thawinak kha a pek i a phunglam ning in a thawi. 17Cun changvut thawinak kha a pek; pei khat in a lak i zinglei khangh thawinak hleiah biakòheng cungah a khangh.\n18Cawtum le tuukawng zong kha a thah hna, mah cucu mi zapi ca i daihnak thawinak an si. Aaron fapa hna nih a thi cu an pek i biakòheng cu a velchum in a theh. 19Cun cawtum thau le tuutum thau le, a thaumi mei le, chungril tuamtu le, kal hna le, thin tuamtu cu an pek i 20an thau cu an ii cungah an chiah hna i an thau cu biakòheng cungah a khangh, 21sihmanhsehlaw an ii le a orhlei phei cu Bawipa hmai i hninh thawinak caah Aaron nih a hninh hna, Moses nawlpek bangin.\n22Cun Aaron nih mi zapi leiah cun a kut a hler hna i thluachuah a pek hna. Cun sual thawinak le khangh thawinak le daihnak thawinak hna a thawi dih in a rung òum. 23Cun Moses le Aaron cu tonnak thlam chungah an lut i an hung chuah tikah mi zapi kha thluachuahnak an pek hna i, Bawipa sunparnak cu mi vialte sinah cun a lang. 24Cun Bawipa hmaika in mei a hung chuak i biakòheng cung i khangh thawinak le thau cu a kangh hna; cun mi vialte nih khan an hmuh tikah an au i an bawk.


Min Aung Hlaing a holh ve ṭhan cang hibantuk a tuahmi cu kan hlat hna lai hremnak kan pek hna lai a ti ve cang – Chin World News Evening\nMin Aung Hlaing a holh ve ṭhan cang hibantuk a tuahmi cu kan hlat hna lai hremnak kan pek hna lai a ti ve cang\nFebruary 10, 2021 Salai Van Myanmar News\nMyanmar ralkaap nih nawlngeihnak an lak hnuah, zeitindah kan kalning a si lai timi biaruahnak (meeting) cu an ngei cuahmah cang i February 9 zongah meeting an ngei ṭhna. Cu meeting an ngeihnak ah ralbawi Min Aung Hlaing nih, “Cozah rianṭuantu pawl hna cu Politik (Politics) ah an i tel lai lo,”tiah chimhnak a ngeih.\nRalbawi Min Aung Hlaing nih a chimmi cu,“Cozah rianṭuan hna cu Politik (Politics) ah telh ding an si lo. Rampi i pekmi hlaw a la ko mi nih ram dohkalh kho loh. Democracy uknak ram hna kan zoh ahcun, Cozah rianṭuanmi hna Politik (Politics) ah a va peih ve mi an um lo.\n“Kan duhmi Party hna cu thimnak ah zalong tein vote peek khawh an si, a thingmi a si fawn. Asinain, Cozah rianṭuan lioah Politics ah i tel ding hrimhrim a si lo. Cucaah Cozah rianṭuantu pawl nuar dingin (a forhmi hna)a phunphun a forhtu hna mi zei paoh kan hlathlai lai i hremnak kan pek hna lai,”tiah ralbawi Min Aung Hlaing nih a chim.\nMipi pawl nih Cozah rianṭuantu pawl CDM a tuahmi pawl tangka le ei in ding an harsat a si ahcun, bawm dingin phu zong an dirh cang i cunglei i hrocernak cu zei ah rel lo dingin an forh chih ve. Cozah rianṭuantu hna le Company ngan hna i rianṭuantu pawl nih rianṭuan duh loin ralkaap uknak duhlonak an langhter timi hmuar a ngei khun tiah ruah a si. Chirhchan: Eleven Media, Tatmadaw The Truth News, Vapualauaw\nUSDP Party nih Tangka pek in ralkaap dirpi dingin mipi an lem lio hna VIDEO an phozar-VIDEO\nUN Le US Nih ISIS An Hloh Bantukin Min Aung Hliang Hruaimi Ralkap Hi An Hloh Lai


BREAKING NEWS: TRUMP nih White House a Chuahtak Cang. ( Vanlawng aa Cit hlan ah hi bia te hi a Chim Ta) – Kawltu Team\nTlawmpal ah White House rianttuantu vialte hna cu ‘Nun nuam tein rak hmang cio uh’ have a nice life tiah a chim fawn. Trump Florida i a ummnak inn nuam tak tak Mar a Lago lei a panh. Trump hi Biden President lawmhnak puai ah hin aa tel lai lo. US President hna lakah amah lawng hi bantuk in President thar puai tel pi lo tu hi a si lo. US President hna lak zong ah President thar a tel pilo tu hi an rak um bal ve cang. A hnubik cu 1869 kum khan a si. Vice President Mike Pence tu aa tel lai. Source: Daily Mail Trump aa citmi vanlawng he White House a chuahtak cang.\nZanhan zong khan phung ning tein Trump nih US President in a donghnak biacahnak a ngei. (A karlak ah tuni zing a chuah lai i hmanthlak pawl um lai. A chimmi hi a tha kho tak tak. White House lei nih cun bia a chimmi video hi a langhter. Trump nih a voi 45 US President in a term a donghnak biacah cu hi ti hin a chim. A hmasabik ah Make American Great Again cu American dihlak ca a si. A liamcia kum 4 khan hi lungput in aa thokmi kan si a ti i, a nupi Melania le a chungkhar hna cungah lawmhnak bia a chim hnu ah Vice Presiden Mike Pence le an nu le White House rianttuantu dihlak cungah lawmhnak bia tampi a chim fawn.\nKa nun chung ah hin Politics hi ka tuah bal lo. American pakhat nak a chiahtu kan si chung cu hi thil hi cang khomi a si. A hlan i kan nun (life) cu ka chiata in a har tak takmi rian ah ka luh hi a si. US ram chung ramkhel lei cawlcanghnak political movement nganbik kan ser i cun, Vawleicung tuanbia vialte tei dih in American economy cu liannganbik ah kan ser.\nAmerican pakhat nak ti a si peng nak cun American cu Lianngan tthan seh ti kan duh caah a si. Kan dirpi mi kan agenda cu kehdak maw ordak (Right or left) a si hrimhrim lo. Republican maw democrat ti zong a si lo. Ram caah a thatnak ca tu deuh a si.Kan rianttuan mi ah hin an tuah khawh lai tiah ruah lomi thil tha tam tak tak kan tuah.Tax cut le reform tam tak tak kan tuah. US tuanbia ah um bal lomi a si. Cun Sipuaizi caah rian tam tak tak le thil tha tam tak tak kan tuah. Covid Sii zong thla 9 chung ah 2 bak kan lim. Aho hmanh nih an kan zumh lomi thil cu khuaruahhar in kan tuah khawh. US Sipuaizi thanchonak ah thil lianngan tam tak kan tuah…Mah vial hi si seh, thil tha tam tuk a chim rih a dongh kho lo.\n← BREAKING NEWS:Trump Washington Chuahtak buin Tih a nung tak takmi Nuclear Thilri Control nak aa Ken Hnik\nTrump Fanu Ivanka cu A Tap Bak Ko. A pa Trump Donghnak Biachim a Celh Ruam Lo eee →


Tedim peng Chin siangngakchia pawl cu biakinn ah sianginn an kai | THE CHIN EXPRESS\nTedim peng Chin siangngakchia pawl cu biakinn ah sianginn an kai\nTedim peng, Tonzang khuate um Basic Education High School (branch) sianginn a kangh ruangah siangngakchia pawl cu biakinn ah sianginn an kai i sianginn hman ding thilri le cattialnak khung an herh tiah sianginn uk saya nih a chim.\nBasic Education High School (branch) sianginn cu October 11 zaan ahkhan mei a kaang i sianginn pakhat, saya/ma umnak inn 5 le minung umnak inn 1 a kaang.\nThadingyut sianginn khar dih sianginn hon caan ah siangngakchia pawl cu cacawnnak hmun an ngeih ti lo caah biakinn le Primary sianginn ah an tthen hna i cutin sianginn an kai chung.\n“Biakinn i bochan in sianginn cu kan kai ko. Biakinn 3 le Primary sianginn (1) ah an kai hna. Zungkhan hman ding thilri le cattialnak khung biapi in kan herh,” tiah sianginn uk saya pa nih a chim.\nChin state Fimcawnnak Zung nih a kaangmi Basic Education High School (branch) sianginn caah ti chiahnak, hrai, puan, chantling, khiangthawng le ihphah a khanpiak hna.\nBasic Education High School (branch) a kangh hlan hmanthlak\n“A kaangmi cozah sianginn Basic Education High School (branch) caah saya/ma umnak inn 3 cu a rauh hlan ah kan sakpiak hna lai. A kangmi tthutden ai ah ttuden thar 100 kan tuahpiak hna lai,” tiah Chin state Zatlang Zohkhenhnak Vuanci Pau Lun Min Thang nih a chim.\nTedim khua in meng 18 a hlatnak Tonzang khuate um Basic Education High School (branch) sianginn ahhin siangngakchia 420 an um tiah theih a si. – Khonumthung


Midang Rianh Nun - A VEL IN KHAMH KAN SI\nZinglei i Josef cu an sin i a rat tikah khan an lungre a thei ti kha a hmuh hna.Genesis 40:6\nJosef nih a chuahpi, a u le pawl Ngaihchia le mithmai bi an um a hmuh hna tikah zeitluk lungthalo indah a rak um tawn lai ti hi ruahpiak khawh asi. Amah pumpak nunnak lamthluan ahhin Harnak tamtuk hringhran a tong i a nunnak hi harnak nih a den a tam deuh. A chuahpi a u le nih Sal taang dingah an zuar. Sal a va tuannak a bawipa nih, a sual lo bu piin rian a phuah lawng siloin thong a thlak chap. Siseh Josef nunnak zohtik ah uar a um ngainak cu, harnak a ton lio zongah midang caah rian tuan kha a ngol bal lo. Midang rian va tuanpiak kha a duhbik mi hmuitinh asi lengmang.\nPumpar harnak le lungretheih nak chung in luatnak lam ttha bik cu, khua ttha tein ruat in midang caah nun kha asi. A har bikmi nunnak muihnak chung i kan um caanah a tha bik mi teinak lam cu, kan tonmi harnak kong kha tha tein ruat in kan mah kong ttha tein ruah kha asi. Josef hi Baibal cahlun chung minung hna lakah, mah zawn lawng ruahnak a ngei lo mi le, midang rian tuanpiak duhnak thlarau leiah zohchunhtlak pasal ttha asi. Zeithil a ton paoh ah, a tonmi harnak cungah kai in le a tonmi muihnak nak sangdeuh in khuaruat in teinak he Pathian sunparnak a pe tawn zungzal mi pa asi.\nHarnak chungah na nunnak a kal cuahmah maw? Midang nih sual-palh an in phaw bal maw? Mi nih sual an in phawt tikah zeitindah na leh tawn hna? Midang kong ruat in zeitindah ka bawmh hna lai tiin, midang bawmhnak kong na ruat bal maw? siloah nangmah kong lawng dah naa ruah i, na tonmi buaibainak le harnak kong lawngdah na ruah tawn? Na pawngkam kha ttha tein zohhmanh: Mibawmh ding ah caan ttha tampi a umnak vawlei ah na dir kha na hmuh lai. Bawmhnak innka an i on ko kha na hmuh lai. Cu innka chung ahcun lut law, midang harnak an tonmi va bawmh nun kha ngei law, nangmah tonmi muihnak chung zong in na luat lai.